প্রকাশ্য প্রচারে নির্ভার আ. লীগ কৌশলে চাপে থাকা বিএনপি...-679641 | কালের কণ্ঠ | kalerkantho\nচা শিল্পের আধুনিকায়নে সমন্বয় ও মহাপরিকল্পনা জরুরি ( ২২ সেপ্টেম্বর, ২০১৮ ১৬:১৩ )\nজাতীয় ঐক্যের সমাবেশে বিএনপির চার নেতা ( ২২ সেপ্টেম্বর, ২০১৮ ১৬:১০ )\nমালদ্বীপে বাংলাদেশিদের জন্য সতর্কতা ( ২২ সেপ্টেম্বর, ২০১৮ ১৬:২৯ )\nপানির নিচে টানা দুই ঘণ্টা থাকতে পারেন মৎস্যমানব ( ২২ সেপ্টেম্বর, ২০১৮ ১৬:৩০ )\nমহালছড়িতে ব্রিজ ভেঙে ট্রাক নদীতে, নিখোঁজ ১ ( ২২ সেপ্টেম্বর, ২০১৮ ১৪:০১ )\nসিলেটি প্রবাদ প্রবচনের লেখিকা খুশমন আরার মৃত্য ( ২২ সেপ্টেম্বর, ২০১৮ ১৬:০৬ )\nএখনও ফাইনাল খেলা সম্ভব, বিশ্বাস মাশরাফির ( ২২ সেপ্টেম্বর, ২০১৮ ১৫:৪৯ )\nপ্রকাশ্য প্রচারে নির্ভার আ. লীগ কৌশলে চাপে থাকা বিএনপি\nআনুষ্ঠানিকভাবে এখনো দলীয় মনোনয়ন ঘোষণা কিংবা জোট বা মহাজোটের হিসাব-নিকাশ শেষ হয়নি। নির্বাচনী তফসিলও ঘোষণা করা হয়নি। তবে এসবের অপেক্ষায় বসে নেই রাজনৈতিক দলগুলোর মনোনয়নপ্রত্যাশীরা। একাদশ জাতীয় সংসদ নির্বাচনে অংশ নিতে সম্ভাব্য প্রার্থীরা এরই মধ্যে প্রচার-প্রচারণায় মাঠে নেমে পড়েছেন। বিভিন্ন সামাজিক ও রাজনৈতিক অনুষ্ঠানে যোগ দিয়ে নিজেদের পক্ষে জনসমর্থন আদায়ের চেষ্টা করছেন। লালমনিরহাট জেলার তিনটি আসনে ক্ষমতাসীন আওয়ামী লীগের মনোনয়নপ্রত্যাশীরা বিভিন্ন অনুষ্ঠানে যোগ দিয়ে এরই মধ্যে ভোট চাইতে শুরু করলেও অনেকটা পিছিয়ে বিএনপি। কারণ দলীয় কোন্দলের পাশাপাশি ক্ষমতাসীনদের চাপে প্রকাশ্যে দলীয় কর্মকাণ্ড পরিচালনা করতে পারছে না তারা। তবে কৌশলে ভোট চাইছে তারা। অন্যদিকে জাতীয় পার্টির সম্ভাব্য প্রার্থীদের কেউ কেউ নির্বাচনী মাঠে বেশ সরব। মোটামুটি এই তিন দলের সম্ভাব্য মনোনয়নপ্রত্যাশীরা আগামী নির্বাচন ঘিরে ভোটারদের নজর কাড়ার চেষ্টা করছেন। এর বাইরে জামায়াতকে নির্বাচনী প্রচারণায় এখনো প্রকাশ্যে দেখা যায়নি।\nআওয়ামী লীগ : বর্তমানে প্রায় প্রতিদিনই সন্ধ্যা থেকে গভীর রাত পর্যন্ত জমজমাট থাকে লালমনিরহাট জেলা আওয়ামী লীগের কার্যালয়। নেতাকর্মী ছাড়াও সেখানে ভিড় জমায় সাধারণ মানুষ। নিয়মিত বসেন জেলা আওয়ামী লীগের সাধারণ সম্পাদক ও জেলা পরিষদ চেয়ারম্যান অ্যাডভোকেট মতিয়ার রহমান। দলটির নতুন সদস্য সংগ্রহ অভিযানও শেষ হয়েছে কয়েক মাস আগে। সব কিছু মিলিয়ে ক্ষমতাসীন দলটির জেলা কার্যালয় নির্বাচনী আবহে বর্তমানে বেশ সরগরম। তবে জেলা কার্যালয় সরগরম হলেও জেলা আওয়ামী লীগ বর্তমানে দুটি ধারায় বিভক্ত। জেলা শহর থেকে শুরু করে উপজেলাগুলোর কোথাও কোথাও দ্বন্দ্ব-বিরোধে আক্রান্ত দলটি। অবশ্য এই বিভক্তি প্রকাশ্য রূপ নিতে পারেনি। দলীয় সূত্রগুলো জানায়, জেলা আওয়ামী লীগের বিভিন্ন কর্মসূচিতে দলটির দায়িত্বশীল নেতাদের একসঙ্গে দেখা গেলেও কারো কারো মধ্যে অভ্যন্তরীণ দ্বন্দ্ব বিরাজমান। তার পরও জেলার তিনটি আসনেই চলছে নির্বাচনী গণসংযোগ।\nপাটগ্রাম ও হাতীবান্ধা উপজেলা নিয়ে লালমনিরহাট-১ আসন। এ আসনের বর্তমান সংসদ সদস্য মোতাহার হোসেন প্রাথমিক ও গণশিক্ষা মন্ত্রণালয় সংক্রান্ত স্থায়ী কমিটির সভাপতি। এই আসনের আরেক উপজেলা পাটগ্রাম আওয়ামী লীগ দুইভাবে বিভক্ত। এর এক অংশের নেতৃত্বে রয়েছেন স্থানীয় সংসদ সদস্যের অনুসারী হিসেবে পরিচিত উপজেলা সভাপতি আনোয়ারুল ইসলাম নাজু, অন্য অংশের নেতৃত্ব দেন সাধারণ সম্পাদক ও উপজেলা পরিষদ চেয়ারম্যান রুহুল আমিন বাবুল। বর্তমান সংসদ সদস্য মোতাহার হোসেনের পাশাপাশি এই আসন থেকে এবার মনোনয়ন চাচ্ছেন রুহুল আমিন বাবুল।\nতবে দীর্ঘদিন জেলা আওয়ামী লীগের সভাপতির দায়িত্ব থাকা মোতাহার হোসেন সংসদ সদস্য হওয়ায় উন্নয়ন কর্মকাণ্ডে বাবুলের চেয়ে এগিয়ে রয়েছেন। ফলে নিজের উপজেলা হাতীবান্ধা সামলে আগামী সংসদ নির্বাচনকে কেন্দ্র করে পাটগ্রামেও নিয়মিত প্রচারণা চালিয়ে যাচ্ছেন তিনি। একাদশ সংসদ নির্বাচনকে ঘিরে তাঁর গণসংযোগ দিনে দিনে বাড়ছে।\nমোতাহার হোসেন বলেন, ‘দলীয় মনোনয়ন নিয়ে আমার আলাদা করে বলার কিছু নেই। কারণ আমি দীর্ঘ সময় ধরে এলাকার জনগণকে সঙ্গে নিয়ে তাদের জন্য কাজ করে যাচ্ছি। দলীয় সভানেত্রী শেখ হাসিনাই আমার বিষয়ে সিদ্ধান্ত নেবেন।’\nমনোনয়নপ্রত্যাশী রুহুল আমিন বাবুল বলেন, ‘এখন প্রয়োজন আধুনিক ও তরুণ নেতৃত্ব। সে হিসেবে আমি দীর্ঘদিন ধরে এলাকায় কাজ করে যাচ্ছি। তাই এই আসন থেকে আমি এবার মনোনয়নপ্রত্যাশী।’\nকালীগঞ্জ ও আদিতমারী উপজেলা নিয়ে গঠিত লালমনিরহাট-২ আসনের কালীগঞ্জে আওয়ামী লীগে কোনো দ্বন্দ্ব-বিরোধ নেই। আওয়ামী লীগ ও সহযোগী সংগঠনের সবাই চলে নুরুজ্জামান আহমেদের নেতৃত্বে। তিনি গত নির্বাচনে নির্বাচিত হয়ে প্রথমে খাদ্য প্রতিমন্ত্রী ও পরে সমাজকল্যাণ প্রতিমন্ত্রীর দায়িত্ব পান। নুরুজ্জামান প্রতিমন্ত্রী হওয়ার পর পাল্টে যেতে থাকে কালীগঞ্জের পাশাপাশি আদিতমারীর চিত্র। গত প্রায় পাঁচ বছরে নতুন নতুন রাস্তা, ব্রিজ-কালভার্টসহ নির্মাণ হচ্ছে নানা ধরনের প্রতিষ্ঠান। একাদশ সংসদ নির্বাচনকে সামনে রেখে তিনি মাসে অন্তত দুইবার এলাকায় এসে সরকারি বিভিন্ন কর্মসূচির বাইরেও দলীয় একাধিক কর্মকাণ্ডে অংশ নিচ্ছেন, চালাচ্ছেন গণসংযোগ। লালমনিরহাট-২ আসনে আওয়ামী লীগের দলীয় প্রার্থী হিসেবে এরই মধ্যে বিভিন্নভাবে উঠে এসেছে বর্তমান সংসদ সদস্য ও সমাজকল্যাণ প্রতিমন্ত্রী নুরুজ্জামান আহমেদের নাম। দলীয় লোকজনের অনেকেই মনে করে, আওয়ামী লীগের প্রার্থী হিসেবে তিনিই হবেন জোটপ্রার্থী।\nএই আসনে তাঁর পাশাপাশি মনোনয়নপ্রত্যাশী হিসেবে শোনা যাচ্ছে জেলা আওয়ামী লীগের সিনিয়র সহসভাপতি ও ব্যবসায়ী সিরাজুল হকের নাম। যিনি গত উপজেলা পরিষদ নির্বাচনে নৌকা প্রতীক নিয়ে হেরে তৃতীয় হয়েছিলেন। তবে তিনি এবার লালমনিরহাট-২-এর পরিবর্তে লালমনিরহাট-৩ থেকে মনোনয়ন চাইতে পারেন। সেটা হলে শেষ পর্যন্ত একক প্রার্থীই হবেন নুরুজ্জামান।\nগত নির্বাচনে লালমনিরহাট-৩ (সদর) আসনে দলীয় মনোনয়ন পেয়ে সংসদ সদস্য নির্বাচিত হন জেলা আওয়ামী লীগের কার্যনির্বাহী কমিটির সদস্য ইঞ্জিনিয়ার আবু সালেহ মো. সাঈদ দুলাল। তবে নির্বাচিত হওয়ার পর নিজের নির্বাচনী এলাকায় তাঁকে খুব কমই পাওয়া গেছে। এ কারণে আসনটির মানুষ উন্নয়ন বা সুবিধাবঞ্চিত। মূলত শারীরিক অসুস্থতার কারণে তিনি বেশির ভাগ সময় ঢাকাতে থাকেন। তার পরও একাদশ নির্বাচনে তিনি দলীয় মনোনয়ন চাইবেন বলে জানা গেছে। তবে নির্বাচনী গণসংযোগে তাঁকে এখন পর্যন্ত দেখা যায়নি।\nইঞ্জিনিয়ার আবু সালেহ মো. সাঈদ দুলাল মনোনয়ন চাওয়ার বিষয়টি নিশ্চিত করে বলেন, ‘আমি এলাকায় যাওয়া শুরু করেছি। আর সাধারণ মানুষের পাশেও আছি।’\nএ আসন থেকে মনোনয়নপ্রত্যাশীর তালিকায় আরো উঠে এসেছে জেলা আওয়ামী লীগের কাণ্ডারি হিসেবে পরিচিত অ্যাডভোকেট মতিয়ার রহমানের নাম। যিনি একাধারে জেলা আওয়ামী লীগের সাধারণ সম্পাদক, জেলা আইনজীবী সমিতির সভাপতি ও লালমনিরহাট জেলা পরিষদের চেয়ারম্যান। মনোনয়নপ্রত্যাশী হিসেবে তিনিও নিয়মিত গণসংযোগ চালিয়ে যাচ্ছেন।\nঅ্যাডভোকেট মতিয়ার রহমান বলেন, ‘গত নির্বাচনের জন্যও আমি মনোনয়ন চেয়েছিলাম। এবারও চাইব। বিষয়টি নিয়ে সীদ্ধান্ত নেবেন প্রধানমন্ত্রী শেখ হাসিনা।’\nওই আসনে মনোনয়নপ্রত্যাশী হিসেবে আরো শোনা যাচ্ছে সংরক্ষিত নারী আসনের সংসদ সদস্য অ্যাডভোকেট সফুরা বেগম রুমি, সদর উপজেলার গোকুণ্ডা ইউনিয়ন পরিষদের পর পর দুইবার নির্বাচিত চেয়ারম্যান ও জেলা আওয়ামী লীগের সাংগঠনিক সম্পাদক গোলাম মোস্তফা স্বপন এবং আওয়ামী লীগের সিনিয়র সহসভাপতি ও আদিতমারী উপজেলা পরিষদের সাবেক চেয়ারম্যান সিরাজুল হকের নাম।\nবিএনপি : ক্ষমতাসীন আওয়ামী লীগের জেলা কার্যালয় সরগরম থাকলেও তার উল্টো চিত্র জেলা বিএনপি কার্যালয়ের। কোনো কর্মসূচি ছাড়া সেখানে খুব একটা উপস্থিত হয় না নেতাকর্মীরা। পুলিশি বাধা ও মামলার ভয়ে বিভিন্ন কর্মসূচিও পালিত হয় সীমিত আকারে।\nলালমনিরহাট-১ আসনে নানা প্রতিকূলতার পরও বেশ গোছানো বিএনপি। দলীয় নেতাকর্মীরা জানায়, বর্তমান সরকারের আমলে হাতীবান্ধা-পাটগ্রাম উপজেলায় সব মিলিয়ে ৫০টিরও বেশি মামলা হয়েছে দলীয় নেতাকর্মীদের বিরুদ্ধে। সব মিলিয়ে নানা প্রতিকূলতার মাঝে একাদশ সংসদ নির্বাচন ঘিরে এখন পর্যন্ত খুব একটা প্রকাশ্যে নির্বাচনকেন্দ্রিক সভা-সমাবেশ করতে দেখা যাচ্ছে না তাদের। তবে মনোনয়নপ্রত্যাশী একাধিক নেতা হাতীবান্ধা-পাটগ্রামে ‘কৌশলী’ প্রচারণা চালাতে শুরু করেছেন ।\nওই আসনে দলীয় মনোনয়নপ্রত্যাশীর তালিকায় আছেন কেন্দ্রীয় বিএনপির নির্বাহী কমিটির সদস্য ব্যারিস্টার হাসান রাজীব প্রধান, কেন্দ্রীয় ছাত্রদলের সহসাংগঠনিক সম্পাদক এম এ শাহীন আকন্দ এবং হাতীবান্ধা উপজেলা পরিষদের ভাইস চেয়ারম্যান সামসুজ্জামান সেলিম।\nলালমনিরহাট-২ (কালীগঞ্জ-আদিতমারী) আসনে বর্তমানে মনোনয়নপ্রত্যাশী হিসেবে শোনা যাচ্ছে সালেহ উদ্দিন আহমেদ হেলালের নাম। তিনি দীর্ঘদিন জেলা বিএনপির সাধারণ সম্পাদকের দায়িত্ব পালন করেছেন। আগামী নির্বাচনকে ঘিরে তিনিও এরই মধ্যে নেমে পড়েছেন নির্বাচনী মাঠে।\nলালমনিরহাট-৩ (সদর) আসনে মনোনয়নপ্রত্যাশী হিসেবে আসাদুল হাবিব দুলুর নাম শোনা যাচ্ছে। তিনি বলেন, ‘ক্ষমতায় থাকি বা না থাকি বরাবরই আমি মানুষের জন্যই কাজ করি। আগামী নির্বাচনকে ঘিরে তাই মানুষের সঙ্গেই আছি। তবে নিরপেক্ষ নির্বাচন ছাড়া আগামী নির্বাচনে অংশ নেওয়া না নেওয়া নির্ভর করছে দলীয় সীদ্ধান্তের ওপর।’\nজাতীয় পার্টি : একাদশ সংসদ নির্বাচনকে কেন্দ্র করে একসময় জাপার দুর্গ হিসেবে পরিচিত লালমনিরহাটের তিনটি আসনের মধ্যে বর্তমানে শুধু একটিতে দেখা যাচ্ছে সভা-সমাবেশ, গণসংযোগের মতো কর্মসূচি। অন্য দুটি আসনে রয়েছে নানা দ্বন্দ্ব-মতবিরোধ। এখন পর্যন্ত সেগুলো কাটিয়ে উঠতেই পারছে না দলটি।\nলালমনিরহাট-৩ আসন থেকে জিএম কাদের দুইবার এমপি হিসেবে নির্বাচিত হয়েছিলেন। গত সরকারের আমলে এ আসন থেকে নির্বাচিত হয়ে তিনি প্রথমে বাণিজ্য ও পরে বেসামরিক বিমান পরিবহন মন্ত্রীর দায়িত্ব পালন করেন। আর সর্বশেষ সংসদ নির্বাচনে মনোনয়নপত্র জমা দিলেও শেষ পর্যন্ত দলীয় সীদ্ধান্তের কারণে নির্বাচনের মাঠে না থাকায় সামান্য কিছু ভোট পেয়ে আওয়ামী লীগ প্রার্থীর কাছে হেরে যান। একাদশ সংসদ সংসদ নির্বাচনে এই আসনে শুধু তাঁরই নাম শোনা যাচ্ছে মনোনয়নপ্রত্যাশী হিসেবে।\nজি এম কাদের বলেন, ‘দলীয় চেয়ারম্যান এরই মধ্যে আমাকে লালমনিরহাট-৩ আসনের জন্য দলীয় প্রার্থী হিসেবে ঘোষণা দিয়েছেন। আর আমিও সে লক্ষ্যে কাজ করে যাচ্ছি।’ অন্যদিকে জেলার বাকি আসন দুটির এরশাদ ঘোষিত প্রার্থীরাও কাজ করে যাচ্ছেন বলে দাবি করেন তিনি।\nএদিকে লালমনিরহাট-১ (হাতীবান্ধা-পাটগ্রাম) আসনে দলীয় প্রার্থী হিসেবে মেজর (অব.) খালেদ হোসেনের নাম এরশাদ ঘোষণা করলেও নির্বাচনী কোনো কর্মকাণ্ডে ওই দুই উপজেলায় এখন পর্যকন্ত দেখা যাচ্ছে না তাঁকে। অন্যদিকে হাতীবান্ধা উপজেলা জাপার আহ্বায়ক এম জি মোস্তফাকে ‘কোনো কারণ ছাড়াই’ অব্যাহতি দেওয়ার প্রতিবাদে উপজেলা জাপার সদস্যসচিব মিজানুর রহমান মিলনসহ প্রায় পাঁচ শ নেতাকর্মী গত ১০ মে ‘পদত্যাগ অনুষ্ঠান’ করে আনুষ্ঠানিকভাবে গণপদত্যাগ করায় সেখানে দলীয় কার্যক্রমও নেই দলটির।\n► সবাই নৌকার হয়ে কাজ করছি\n► জনপ্রিয়তা বেড়েছে ধানের শীষের


জাতিসংঘের মহাসচিব বাংলাদেশের প্রশংসা করলেন – Fast News\nজাতিসংঘের মহাসচিব বাংলাদেশের প্রশংসা করলেন\nবাংলাদেশের প্রশংসা করেছেন জাতিসংঘের মহাসচিব আন্তোনিও গুতেরেস রোহিঙ্গাদের আশ্রয় দেওয়ায়। পররাষ্ট্রমন্ত্রী ড. এ কে আব্দুল মোমেনকে লেখা এক চিঠিতে তিনি বাংলাদেশের প্রশংসা করেন। পররাষ্ট্র মন্ত্রণালয়ের সংবাদ বিজ্ঞপ্তিতে এ তথ্য জানানো হয়েছে রোববার (৩১ জানুয়ারি)।\nপররাষ্ট্রমন্ত্রীকে লেখা চিঠিতে জাতিসংঘের মহাসচিব বলেছেন, বাংলাদেশ সরকারকে ধন্যবাদ রোহিঙ্গাদের আশ্রয় দেওয়ার জন্য। রোহিঙ্গাদের টেকসই প্রত্যাবাসনের লক্ষ্যে রাখাইনে অনুকূল পরিবেশ তৈরিতে মিয়ানমারের সঙ্গে নতুন করে কাজ করবে জাতিসংঘ। জাতিসংঘ বাংলাদেশের পাশে দাঁড়াবে এবং আন্তর্জাতিক সহায়তা জোরদার করবে এই সংকট নিরসনে।\nরোহিঙ্গাদের নিরাপদে মিয়ানমারে ফেরাতে জাতিসংঘের রাখাইন অ্যাডভাইজরি কমিশনের সুপারিশ বাস্তবায়নে সংস্থাটি সচেষ্ট বলে জানিয়েছেন আন্তোনিও গুতেরেস। পররাষ্ট্রমন্ত্রী ড. এ কে আব্দুল মোমেনের পাঠানো এক চিঠির জবাবে জাতিসংঘের মহাসচিব ওই চিঠি দিয়েছেন।\nঅর্থপাচার: দুদক তথ্য চায় গার্মেন্টস মালিকদের\nহাসিনা-মোদির বৈঠক ২৭ মার্চ হতে পারে


জার্মানির দূর্গ | পাঠক ভাবনা | DW | 13.05.2014\n১০টি অদ্ভুত সুন্দর দূর্গ নিয়ে সাজানো ছবিঘর দেখে আমার খুব বেশি ভালো লেগেছে৷ ‘মাথা ব্যথা' নিয়ে কার্যকর তথ্য পেয়ে উপকৃত৷ ‘স্বামী নেই, কিনে নিন' এই প্রতিবেদন বারবার ফেসবুকে আপডেট করা হচ্ছে৷ কেন নতুন কিছু নেই?\nবিশ্ব কবি রবীন্দ্রনাথ ঠাকুরের জন্ম দিবস নিয়ে কোনো প্রতিবেদন না পেয়ে খারাপ লাগলো! এভাবেই মতামত জানিয়েছেন রাজীব কুমার মন্ডল, নাটোর থেকে৷\nপরের ই-মেলটি পাঠিয়েছেন পুরনো বন্ধু মিজানুর রহমান৷ আমাদের কাছে তাঁর প্রশ্ন, ‘পাঠক ভাবনা' পাতা থেকেই বুঝতে পারছেন তো যে আপনাদের শ্রোতা সংখ্যা কত কমে গেছে? জার্মানি এত ধনী দেশ৷ তারপরও কেন তারা এই বেতার কার্যক্রম চালাতে পারছে না?\nতিনি আরো লিখেছেন, টিভি প্রোগামের পাশাপাশি আবারও রেডিও অনুষ্ঠান চালু করার অনুরোধ করছি৷ আমাদের আরও অনুরোধ রইলো আগামী বিশ্বকাপ ফুটবল নিয়ে বিশেষ কুইজের আয়োজন করার৷ আমার প্রিয় দল জার্মানি৷ ধন্যবাদ আপনাদের সবাইকে এবং চিঠির উত্তরের অপেক্ষায় মিজানুর রহমান, মশিপুর, শাহাজাদপুর, সিরাজগঞ্জ৷\nডয়চে ভেলে, আমাকে কি চিনতে পারছো? আমি তোমার ভক্ত বাংলাদেশের কুমিল্লা জেলার শ্রোতা সোহাগ বেপারী৷ আমি তোমায় ভুলেনি, আজও তোমার পথ চেয়ে খোলা আকাশের নীচে হৃদয়ের দরজা খুলে ডাকাতিয়া নদীর পাড়ে বসে থাকি তোমার ভালোবাসা পাবার জন্য৷ আজ দীর্ঘ ১৪ বছর তোমার মনের জমিনে ভালোবাসার বীজ বপন করে আসছি৷ বাংলাদেশের প্রত্যন্ত অঞ্চলে পল্লী নিবিড় গ্রাম থেকে ভালোবাসা মাখা সাদা মন দিয়ে তোমাকে ভালোবাসি৷ তুমি তো জানো না, তোমার শ্রোতারা তোমাকে কত ভালোবাসে৷ ফুল থেকে যেমন মৌমাছি মধু আহরণ করে, আমি তেমন তোমার প্রচারিত অনুষ্ঠান থেকে জ্ঞান আহরণ করে থাকি৷ প্রিয় ডয়চে ভেলে, তুমি এগিয়ে যাও সামনের দিকে৷ সকল শ্রোতার মন জয় করে তুমি হও শ্রেষ্ঠ প্রচার মাধ্যম৷ কথা দিলাম, আমি থাকবো তোমার পাশে আগামী দিনগুলোতেও চিরদিন চিরকাল যুগ যুগ ধরে৷ মো.সোহাগ বেপারী৷ গান্দাছি, বাংগড্ডা বাজার, কুমিল্লা৷\n- লেখার জন্য সবাইকে ধন্যবাদ৷\nকি-ওয়ার্ডস পাঠক ভাবন্, অদ্ভুত, সুন্দর, দূর্গ, ছবিঘর, ‘মাথা ব্যথা', তথ্য, স্বামী, প্রতিবেদন, ফেসবুক


এফএনএস স্পোর্টস: ফাইনালের শেষ মুহূর্তগুলোর উত্তেজনা ধারাভাষ্য কক্ষ থেকে যার কণ্ঠে হয়ে উঠেছিল আরও প্রাণবন্ত, সেই ইয়ান স্মিথ পরে বলছিলেন, “শত শত বছরের ক্রিকেট ইতিহাস, নাটকীয়তায় এই ম্যাচের তুলনীয় কোনোটি আছে?” এই প্রশ্ন, এই কৌতূহল থাকার কথা বিশ্বজুড়ে আরও শত কোটি ক্রিকেট অনুসারীর। উত্তরগুলো শেষ পর্যন্ত গিয়ে হয়তো মিলবে একটি উপসংহারে, ওয়ানডে ইতিহাসের সেরা ম্যাচ এটিই!\nসেরা কিছুর বাছাই যে কোনো ক্ষেত্রেই ডেকে আনে তর্ক। সেরা ক্রিকেট ম্যাচের তো সুনির্দিষ্ট মানদ- ঠিক করাও কঠিন। তার পরও উপলক্ষের বিশালত্ব, ক্রিকেটের মান, উত্তেজনা, নাটকীয়তা ও শেষের ফল, সব কিছু মিলিয়ে এতদিন ধরে ওয়ানডে ইতিহাসের সেরা ম্যাচ অনেকের মতেই ছিল ২০ বছর আগের একটি ম্যাচ। সেটিও ছিল ইংল্যান্ডে এবং বিশ্বকাপের ম্যাচ!\n১৯৯৯ বিশ্বকাপের দ্বিতীয় সেমি-ফাইনালে এজবাস্টনে মুখোমুখি হয়েছিল দক্ষিণ আফ্রিকা ও অস্ট্রেলিয়া। এবারের মতোই নাটকীয়তার অনেক ধাপ পেরিয়ে সেই ম্যাচ হয়েছিল টাই। সেবারও ম্যাচ শেষ হয়েছিল রান আউটে। এবং এবারের ফাইনালের মতোই টাই ম্যাচের ফলে উচ্ছ্বাসে ভেসেছিল এক দল, আরেক দলের ভেঙে গিয়েছিল হৃদয়!\nম্যাচ টাই হলেও আগের রাউন্ডে (সুপার সিক্স) পয়েন্ট টেবিলে দক্ষিণ আফ্রিকার চেয়ে এগিয়ে থাকায় অস্ট্রেলিয়া উঠে গিয়েছিল ফাইনালে। সেই এগিয়ে থাকাও ছিল সামান্য ব্যবধানে। দুই দলেরই পয়েন্ট ছিল সমান। রান রেটে কেবল খানিকটা এগিয়ে ছিল অস্ট্রেলিয়া।\nনাটকীয়তা বা উত্তেজনা, সব দিক থেকেই এবারের ম্যাচ ছাড়িয়ে গেছে সেই ম্যাচকে। মঞ্চ এবার আরও বড়, ক্রিকেট তীর্থ লর্ডসে বিশ্বকাপের ফাইনাল। ৩০ হাজার দর্শকে ঠাসা গ্যালারি। দুই দলের একটি স্বাগতিক, তাই আবহও অন্যরকম।\nসেবার শেষ ওভারে ল্যান্স ক্লুজনারের দুটি বাউন্ডারির পরও শেষ পর্যন্ত পাগলাটে একটি রান আউটে জিততে পারেনি দক্ষিণ আফ্রিকা। এবার শেষ ওভারে ১৫ রানের সমীকরণে প্রথম দুটি বল ডট। পরের দুটি বল থেকেই এলো ৬ করে, যার একটি সীমানা পেরিয়েছে মাটি ছুঁয়ে!\nছক্কাটি ছিল দুর্দান্ত। ট্রেন্ট বোল্টের ফুল লেংথ স্লোয়ারকে স্লগ করে গ্যালারিতে ফেলেন বেন স্টোকস। পরের বল ফুল টস, স্টোকস খেললেন মিড উইকেট। স্ট্রাইক রাখতে দুই রান চাই-ই চাই। মরিয়া স্টোকস ছুটলেন। ফিল্ডার মার্টিন গাপটিল থ্রো করলেন। বল ছুটল স্টাম্পের দিকে। নিজেকে বাঁচাতে ডাইভ দিলেন স্টোকস। বল তার ব্যাটে লেগে ছুটে গেল বাউন্ডারিতে। দৌড়ে ২ এবং ওই চার মিলিয়ে ৬ রান! শেষ দুই বলে যখন প্রয়োজন ৩, দুটিতেই দুই রানের চেষ্টায় দুটি রান আউট। একটি করে রান হওয়ায় ম্যাচ টাই।\nএজবাস্টনের ম্যাচকে ছাড়িয়ে যেতে হয়তো যথেষ্ট ছিল এটুকুই। কিন্তু নাটকীয়তার অনেক তখনও বাকি! ২০ বছর আগে সুপার ওভারের অস্তিত্ব না থাকলেও এখন এটি খুবই স্বাভাবিক। ম্যাচ গড়াল সুপার ওভারে। সেখানেও টাই, একই ম্যাচে দুইবার স্কোর সমান। এবং এবারও ম্যাচ টাই হলো শেষ বলে রান আউটে!\nশেষ পর্যন্ত শিরোপার ফয়সালা হলো বাউন্ডারিতে, যেখানে এগিয়ে থেকে চ্যাম্পিয়ন ইংল্যান্ড।\nএক ম্যাচেই দুই দফায় টাই, অবিশ্বাস্য নাটকীয়তা, দুই দলের ক্রিকেটারদের স্কিল, ফিটনেস ও মানসিক শক্তির চূড়ান্ত পরীক্ষা, একাত্ম হয়ে যাওয়া গ্যালারি, সব কিছু মিলিয়ে এই ফাইনাল অন্য সব ম্যাচকে পেছনে ফেলে দেওয়ার কথা খুব সংশয় ছাড়াই।\nবর্তমান-সাবেক অনেক ক্রিকেটারের ট্ইুটার প্রতিক্রিয়াও সাক্ষ্য দিচ্ছে এই ম্যাচের পক্ষে। ইংল্যান্ডের টেস্ট দলের পেসার ও সিনিয়র ক্রিকেটার স্টুয়ার্ট ব্রড লিখেছেন, “সাদা বলের ক্রিকেটে সর্বকালের সেরা ম্যাচ।” সাবেক অফ স্পিনার ও এখনকার ধারাভাষ্যকার গ্রায়েম সোয়ানের কাছে, “জীবনে দেখা শ্রেষ্ঠতম ম্যাচ।”\nদুইবারের বিশ্বকাপ জয়ী, ক্যারিবিয়ান কিংবদন্তি ভিভ রিচার্ডস বলছেন, “ক্রিকেট ইতিহাসের অন্যতম সেরা ম্যাচ।”\nওয়েন মর্গ্যানের কথার সুরও অনেকটা এ রকমই। সেরার তুলনায় না গেলেও ম্যাচ শেষে ইংল্যান্ড অধিনায়ক এটিকে বললেন সবচেয়ে অবিশ্বাস্য ম্যাচ।\n“আবেগ আমাকে যথেষ্টই ছুঁয়ে গেছে। এখনও বিশ্বাস করতে পারছি না, তাই আবেগটা যতটা সম্ভব ধরে রাখছি। এখনও বিশ্বাস করতে পারছি না, আমরা পেরে গেছি শেষ পর্যন্ত। অসাধারণ একটি দিন ছিল এটি। আপনারাও দেখেছেন, সবচেয়ে অবিশ্বাস্য ক্রিকেট ম্যাচ, যেখানে দুই দলকে আলাদা করার মতো কিছুই ছিল না।”\n“আমার মনে হয়, সূক্ষ্মতম ব্যবধান ছিল আজ এবং এটি যে কোনো দিকেই যেতে পারত। সৌভাগ্যবশত, আমাদের দিকে এসেছে।”\nবিশ্বাস করতে, মেনে নিতে কষ্ট হচ্ছিল কেন উইলিয়ামসনেরও। নিউ জিল্যান্ড অধিনায়ক মজা করে বললেন, কিভাবে একটি দল জিতল, বুঝেও উঠতে পারছেন না।\n“একটি-দুটি দিকে যদি তাকাই, ব্যবধান এত সূক্ষ্ম ছিল যে ব্যাপারটি শেষ পর্যন্ত এমন জায়গায় গিয়েছে, যেখানে আমি জানি না… কিভাবে তারা জিতল? বাউন্ডারিতে বা এমন কিছুতে!(হাসি) কোনো একটি দলকে শিরোপা পেতেই হতো। আমি হতাশ যে সেই দলটি আমরা নই।”\n২০ বছর আগের সেই সেমি-ফাইনাল নিয়ে যেমন কথা হয় এখনও, ইংল্যান্ড-নিউ জিল্যান্ড এই ফাইনাল নিয়েও নিশ্চিতভাবেই চর্চা হবে বছরের পর বছর। আসবে আরও অনেক ম্যাচ। যুক্তি-তর্কের খ-ন বা আলোচনা চলবে। কিন্তু এখনও পর্যন্ত যে ৪ হাজার ১৯২ টি ম্যাচ দেখেছে ওয়ানডে ক্রিকেটে, এই ফাইনালের মতো কোনো ম্যাচ হয়নি, এটি নিশ্চিত।


Itqaan সালামের প্রসার – Itqaan\nপ্রতিবার ক্যাম্পাসে নতুন বর্ষের ছাত্রীরা আসে, আর একবার করে মনে পড়ে যায় ক্যাম্পাসে নিজের প্রথম দিনটির কথা। পাচ বছরের হোস্টেল জীবনে অনেক কিছু শিখেছি, ভুলেছি, তবে যে জিনিসটি আজও ভুলতে পারিনি, তা হলো, জুনিয়রদের দিকে তাকিয়ে দেয়া কিছু বড় আপুর স্মিতহাস্যের উপহার: “আসসালামু ‘আলাইকুম”\n‘সালাম’ যে এত সুন্দর একটা জিনিস, তা বোধহয় জানাই হোতো না আমার, আমাদের। কি করে একগাল মিষ্টি হাসি হেসে সালাম দিতে হয়, ছোট বড় সবাইকে দেওয়া যায়, এতে কারও সম্মান নষ্ট হয়না বরং ভালোবাসাই বাড়ে কেবল, তার প্র‍্যাক্টিক্যাল শেখা এখানেই। অনেক অনেক দূরে চলে গেছেন অনেক শ্রদ্ধাভাজন, ভালোবাসাটুকু এখনও ভেতরেই আছে; চলে যাওয়ার ঘণ্টাধ্বনি বাজে, ভালোবাসাগুলো পিছু ডাকে এখনও….♥\n“তোমরা ততক্ষণ পর্যন্ত জান্নাতে প্রবেশ করতে পারবেনা, যতক্ষণ পর্যন্ত তোমরা পরিপূর্ণ ঈমানদার হতে পারবে না। আর ততক্ষণ পর্যন্ত তোমরা পরিপূর্ণ ঈমানদার হবে না, যতক্ষণ পর্যন্ত তোমরা একে অপরকে ভালবাসবে না, আর আমি কি তোমাদেরকে এমন একটি জিনিস বতলে দেব যা করলে তোমরা পরস্পর পরস্পরকে ভালোবাসবে? এ কথার উত্তরে তিনি বললেন:\nأَفْشُوا السَّلامَ بَيْنَكُمْ.\nঅর্থাৎ, “তোমরা বেশি বেশি করে সালামের প্রসার করো”। [সহীহ মুসলিম]


west bengal corona bulletin: Omicron আতঙ্কের মধ্যেই স্বস্তি! রাজ্যে কমল করোনা সংক্রমণ - west bengal corona bulletin: 465 new covid cases reported in last 24 hours | Eisamay\nwest bengal corona bulletin: 465 new covid cases reported in last 24 hours\nOmicron আতঙ্কের মধ্যেই স্বস্তি! রাজ্যে কমল করোনা সংক্রমণ\nRupsa Ghosal | EiSamay.Com | Updated: Dec 6, 2021, 10:38 PM\nOmicron নিয়ে আতঙ্কের মাঝেই রাজ্যে একধাক্কায় কমল করোনা আক্রান্ত ও মৃতের সংখ্যা। কমেছে পজিটিভিটি রেটও। কমেছে অ্যাকটিভ কেসের সংখ্যা। একনজরে আজকের কোভিড আপডেট...\nদিল্লি, মুম্বইয়ের মতো মেট্রো শহরে ইতিমধ্যেই প্রবেশ করে ফেলেছে Omicron ভ্যারিয়ান্ট।\nএকধাক্কায় অনেকটাই কমল কোভিডে আক্রান্ত ও মৃতের সংখ্যা।\nকলকাতায় আক্রান্ত ১৫৪ জন।\nএই সময় ডিজিটাল ডেস্ক: দিল্লি, মুম্বইয়ের মতো মেট্রো শহরে ইতিমধ্যেই প্রবেশ করে ফেলেছে Omicron ভ্যারিয়ান্ট। উদ্বেগে পশ্চিমবঙ্গ। কিন্তু, এর মধ্যেই বড় স্বস্তি রাজ্যে। একধাক্কায় অনেকটাই কমল কোভিডে আক্রান্ত ও মৃতের সংখ্যা। সোমবার রাজ্য স্বাস্থ্য দফতরের বুলেটিন অনুযায়ী, গত ২৪ ঘণ্টায় করোনায় আক্রান্ত হয়েছেন ৪৬৫ জন। যা রবিবারের তুলনায় অনেকটাই কম। তার মধ্যে কলকাতায় আক্রান্ত ১৫৪ জন। দৈনিক সংক্রমণের নিরিখে দ্বিতীয় এবং তৃতীয় স্থানে রয়েছে উত্তর ও দক্ষিণ ২৪ পরগনা। এদিকে, গত ২৪ ঘণ্টায় করোনায় মৃত্যু হয়েছে নয়জনের। একদিনে সুস্থ হয়েছেন ৫০৫ জন। বাংলায় অ্যাকটিভ কেসের সংখ্যা এই মুহূর্তে ৭ হাজার ৯৫০ জন। পজিটিভিটি রেট ২.১১ শতাংশ।\nএদিকে, আশঙ্কার মাঝেও স্বস্তি ফেরাল দেশের করোনা সংক্রমণ। গতকালের থেকে ৬.৬২ শতাংশ কমেছে দৈনিক সংক্রমণ। গত ২৪ ঘণ্টায় দেশে নতুন করে করোনায় আক্রান্ত হয়েছেন ৮ হাজার ৩০৬ জন। ফলে এই মুহূর্তে দেশে সক্রিয় করোনা আক্রান্তের সংখ্যা দাঁড়িয়েছে ৯৮ হাজার ৪১৬ জন। এই সময়ে দেশে করোনামুক্ত হয়েছেন ৮ হাজার ৮৩৪ জন। কমেছে কোভিড মৃত্যুও। এই সময়ে দেশে করোনা প্রাণ কেড়েছে ২১১ জনের।\nএই নিম্নমুখী গ্রাফ কি স্বস্তি ফেরাবে?\nদেশে Omicron আক্রান্ত ২৩\nইতিমধ্যে শুধুমাত্র মহারাষ্ট্রেই ওমিক্রন আক্রান্তের সংখ্যা ১০ জন। তাঁদের মধ্য ছয় জন মহারাষ্ট্রের পিমপ্রি চিঞ্চওয়াদের বাসিন্দা। এছাড়াও রাজস্থানের জয়পুরে নয় জনের শরীরে থাবা বসিয়েছে কোভিড। সোমবার আরও দু'জন ফিরেছেন যথাক্রমে দক্ষিণ আফ্রিকা এবং আমেরিকা থেকে। প্রশ্ন উঠছে, এই ভ্যারিয়্যান্ট কি তবে অতিদ্রুত ভারতে ছড়িয়ে পড়বে? এবং দেশে আরও একটি করোনার ঢেউ ঢেকে আনার কারণ হয়ে দাঁড়াবে?\nপরের খবরOmicron -এই শেষ নয়, রাতের ঘুম কাড়তে আসছে আরও ৫৫ হাজার ভাইরাস!\nবাংলার কোভিড আপডেট কোভিড বুলেটিন কলকাতার করোনা আপডেট west bengal covid cases west bengal corona update west bengal corona bulletin kolkata corona update\nWeb Title : west bengal corona bulletin: 465 new covid cases reported in last 24 hours


জাফরুলস্নাহর শারীরিক অবস্থার অবনতি\nগণস্বাস্থ্য কেন্দ্রের প্রতিষ্ঠাতা ও ট্রাস্টি ডা. জাফরুলস্নাহ চৌধুরীর শারীরিক অবস্থার ফের অবনতি হয়েছে। তিনি করোনাভাইরাস-পরবর্তী সেকেন্ডারি নিউমোনিয়ায় ভুগছেন। স্বরযন্ত্রে (কণ্ঠনালি) প্রদাহের কারণে বর্তমানে কথা বলা নিষেধ রয়েছে তার। পাশাপাশি গণস্বাস্থ্য উদ্ভাবিত জিআর কোভিড-১৯র্ যাপিড এন্টিবডি কিট নিবন্ধন না পাওয়ায় তিনি খুবই বিষণ্ন।\nমঙ্গলবার বিকালে গণস্বাস্থ্য কেন্দ্রের জি আর কোভিড-১৯র্ যাপিড ডট বস্নট কিট প্রকল্পের সমন্বয়কারী ডা. মুহিব উলস্নাহ খোন্দকার এক বিজ্ঞপ্তিতে এসব তথ্য জানিয়েছেন।\nএর আগে, গত ২৫ মে ডা. জাফরুলস্নাহ করোনাভাইরাসে আক্রান্ত হয়েছেন বলে জানা গেছে। তবে গত ১৩ মে তিনি করোনামুক্ত হন। করোনাভাইরাসে আক্রান্ত হয়ে চিকিৎসাধীন অবস্থায় গত ৮ জুন জানা যায়, তার ফুসফুসে নিউমোনিয়ার সংক্রমণ হয়েছে। এ জন্য তাকে অক্সিজেন ও অ্যান্টিবায়োটিক দেওয়া হয়েছিল। টানা বেশ কয়েকদিন অক্সিজেনেই ছিলেন তিনি। এরপরই ক্রমেই তার শারীরিক অবস্থার উন্নতি হলেও এখন আবার অবনতি হয়েছে।\nবিজ্ঞপ্তিতে তিনি বলেছেন, 'ডা. জাফরুলস্নাহ চৌধুরী কোভিড-১৯ পরবর্তী সেকেন্ডারি নিউমোনিয়ায় ভুগছেন। সপ্তাহে ৩ বার ডায়ালাইসিস নির্ভর কিডনি রোগী হিসেবে দীর্ঘ একমাস রোগ ভোগের কারণে শরীর খুবই দুর্বল। স্বরযন্ত্রে প্রদাহের কারণে বর্তমানে কথা বলা নিষেধ। আলস্নাহর রহমত, এ দেশের হাজারও মানুষের দোয়া এবং সীমাহীন মানসিক দৃঢ়তায় তিনি রোগের সঙ্গে লড়ে যাচ্ছেন।'


গুরুত্বহীন বিশ্ব মরুকরণ ও খরা প্রতিরোধ দিবস! খরাপ্রবণ বরেন্দ্র নিয়ে ভাবুন – সোনার দেশ\nগুরুত্বহীন বিশ্ব মরুকরণ ও খরা প্রতিরোধ দিবস! খরাপ্রবণ বরেন্দ্র নিয়ে ভাবুন\n১৭ জুন ছিল বিশ্ব মরুকরণ ও খরা প্রতিরোধ দিবস। কিন্তু দুঃখজসক হলেও সত্য যে, রাজশাহীতে দিবসটি পালিত হয় নি। অথচ এই দিবসটি পালনের যথার্থতা রাজশাহী অঞ্চলের জন্যই অধিক গুরুত্বপূর্ণ। পরিবেশ নিয়ে যারা বা যে সব সংগঠন সোচ্চার হোন- তারা এই দিবসটি নিয়ে কোনো ধরনের আগ্রহ দেখালেন না। অথচ দুই দশক ধরে খুব বেশি বেশি উচ্চারিত হচ্ছে যে, রাজশাহী অঞ্চল ক্রমশ মরুকরণের দিকে যাচ্ছে। এর বাস্তবিক পরিস্থিতিও তাই। রাজশাহী অঞ্চলকে খরাপ্রবণ এলাকা হিসেবেই বিবেচনা করা হয়। আর খরাপ্রবণতা দুর্যোগেরই অংশ। কেননা খরাপ্রবণতা মানুষ ও প্রাণীর জীবন ও জীবিকার ওপর মারাত্মক প্রভাব ফেলে।\nবরেন্দ্র অঞ্চলে ভূউপরিস্থ পানির উৎস সমূহ আশংকাজনকভাবে কমে যাচ্ছে। ফলশ্রুতিতে এ এলাকার মানুষ খাবার পানির উৎসের পাশাপাশি সেচ কাজেও ভূগর্ভস্থ পানির ওপর নির্ভরশীল হয়ে পড়ছে। সেচ কাজে ভূগর্ভস্থ পানির অত্যধিক ব্যবহার পাশাপাশি অনাবৃষ্টি ও নদীতে পানি কম থাকার কারণে ভূগর্ভস্থ পানির স্তর ক্রমশ নিচে নেমে যাচ্ছে। ফলশ্রুতিতে বছরের ৪ থেকে ৫ মাস (মার্চ- জুন) এ অঞ্চলের অধিকাংশ নলকূপ থেকে পানি উঠে না। এ সময়ে তিব্র পানি সঙ্কটে বিশেষ করে দরিদ্র মানুষের জীবন-জীবিকা বিপর্যস্থ হয়।\nদেশের ৯০ শতাংশ মানুষ নিরাপদ পানির জন্য ভূগর্ভস্থ পানির ওপর নির্ভরশীল। প্রতি বছর যে পরিমাণ পানি উত্তোলন করা হচ্ছে তার সমপরিমাণ পানি ভূগর্ভে ফিরিয়ে দেয়া সম্ভব হচ্ছে না। ফলে ভূগর্ভস্থ পানির স্তর ক্রমশ নি¤œমুখি হচ্ছেÑ এটা এ অঞ্চলে মানুষ বসবাসের জন্য বিপর্যায়ের ইঙ্গিত দিচ্ছে।\nবরেন্দ্র এলাকা বাংলাদেশের কৃষিপ্রধান এলাকা। যেখানে খাদ্যনিরাপত্তার ক্ষেত্রে বাংলাদেশে সবচেয়ে গুরুত্বপূর্ণ ভূমিকা পালন করে। কিন্তু একই সাথে বরেন্দ্র এলাকা খরাপ্রবণ এলাকা বিধায় এখনে জীবন ও জীবিকা ঝুঁকির মধ্যে আছে। খরা প্রতিরোধে এ অঞ্চলের ভূ-গর্ভস্থ পানির সুরক্ষাসহ ভূ-উপরিস্থ পানির আঁধার সংরক্ষণ, সস্প্রসারণ ও তার যথার্থ ব্যবহার নিশ্চিত করার উদ্যোগ এখনো সে ভাবে এগোয়নি।\nবিশেষজ্ঞদের মতে বৈশ্বিক জলবায়ু পরিবর্তনের প্রেক্ষাপটে বরেন্দ্রের খরাপ্রবণতা দিন দিন বাড়ছে। ভরা বর্ষা মৌসুমেও এ অঞ্চলের খরার লক্ষণ স্পষ্ট। সেক্ষেত্রে এখনই খরা প্রতিরোধে টেকসই ব্যবস্থা নেয়া সম্ভব না হলে এ অঞ্চলের কৃষি সর্বাপেক্ষা ক্ষতিগ্রস্ত হবে বলেই বিশেষজ্ঞদের মত। কৃষি বিপর্যস্থ হলে স্বাভাবিকভাবেই এ অঞ্চলের দরিদ্র ও নি¤œবিত্তের মানুষ বহুমুখি সঙ্কটের মধ্যে নিপতিত হবে।\nবর্তমান পৃথিবীতে পরিবেশের বড় চ্যালেঞ্জগুলোর মধ্যে মরুকরণ অন্যতম। জাতিসংঘ বলছে, পৃথিবীর প্রায় দেড়শ’ কোটি মানুষ বেঁেচ থাকার জন্য ক্ষয়িষ্ণু ভূমির ওপর নির্ভরশীল। আর পৃথিবীর অতিদরিদ্রদের ৪২ ভাগই বাস করে ক্ষয়ে যাওয়া এলাকায়, যারা মারাত্মক নিরাপত্তাহীনতার মধ্যে বাস করছে। এই ভূমিক্ষয় জলবায়ু পরিবর্তনকে আরও ত্বরান্বিত করছে, যা শুধু আমাদের বেঁচে থাকার জন্যই বিপদের কারণ নয়, বরং এটি আমাদের শান্তি এবং স্থিতিশীলতার জন্যও হুমকিস্বরূপ।\nবরেন্দ্র অঞ্চল তেমনি একটি খরাপ্রবণ এলাকা। উন্নয়ন এই সময়ের সবচেয়ে গুরুত্বপূর্ণ রাজনৈতিক ঘোষণা। টেকসই উন্নয়নের ধারায় এ অঞ্চলের খরা প্রতিরোধের বিষয়টি এখনই খুব গুরুত্ব দিয়ে না দেখলে উন্নয়নের আর যে সব নিয়ে উচ্ছ্বসিত হওয়া যাচ্ছে- সেটিও রক্ষা করা যাবে না। উন্নয়নের অগ্রাধিকার ধাপ এড়িয়ে টেকসই উন্নয়ন সম্ভব হবে না বলেই আমাদের ধারণা।\nসহজ-সরল জীবনযাপন আর উন্নত চিন্তা সব শিশুর অন্তরে জ্বালাবে আলো\nছাত্র রাজনীতি বন্ধের দাবি কতটা যৌক্তিক, না নেপথ্যে অন্য উদ্দেশ্য?\nবুয়েটে ছাত্র হত্যা বিচার চাই, রাজনীতি নয়\nদারিদ্র বিমোচনের গতি শ্লথ আয় ও সম্পদ বণ্টনের বৈষম্য কমাতে হবে\nপাটচাষিরা ন্যায্য দাম পাচ্ছে তো? চাষিদের সুরক্ষা আগে\nপেঁয়াজ সঙ্কট সৃষ্টিতে দায়ি কারা নেপথ্যের চাঁইদের শাস্তি হবে কি?


ওবামার ভারত সফর বাণিজ্যে বসতি\nচায়ের কাপে ঝড় উঠছে। কথার খেলায় মেতেছে সবাই একজনকে ঘিরে। জপছে সবাই তাঁর কথা। অহোরাত্রি। সর্বক্ষণ। কে সেই মানুষ, যাকে নিয়ে পুরো ভারতজুড়ে এত কথা, এত উন্মাদনা, এত আলোচনা? কে সে? তিনি আর কেউ নয়, তিনি মার্কিন দ-মু-ের কর্তা প্রেসিডেন্ট বারাক হোসেন ওবামা। ভারতে প্রজাতন্ত্র দিবস উপলক্ষে তিন দিনের সফর করেছেন তিনি। আর তা নিয়েই এত হৈচৈ, এত আলোচনা। তাঁর সফর থেকে ভারত কী পেল, কী পাওয়ার কথা ছিল ইত্যাকার নানা বিষয় নিয়ে জমে উঠেছে আড্ডা, তর্ক। যদিও প্রায় প্রতিটি ক্ষেত্রেই ভারতের সঙ্গে যুক্তরাষ্ট্রের সম্পর্ক রয়েছে, তবু দু’দেশের মাঝে সবচেয়ে বেশি গুরুত্বপূর্ণ সম্পর্কটি বাণিজ্যিক তথা অর্থনৈতিক। এ কারণেই সবচেয়ে বেশি আলোচিত হচ্ছে বাণিজ্যসংক্রান্ত প্রাপ্তি-অপ্রাপ্তির বিষয়টি।\nভারতের প্রধানমন্ত্রী নরেন্দ্র মোদি সব প্রটোকল ভেঙে বারাক ওবামাকে জড়িয়ে ধরেছিলেন। সেই দৃশ্যটিই বলে দিচ্ছে আগামী দিনে ভারত ও যুক্তরাষ্ট্রের বাণিজ্যিক সম্পর্ক আরও সুদৃঢ় হবে। আরও ভালও যাবে। দেবযানি ঘোবড়াগাড়কে কেন্দ্র করে দু’দেশের মাঝে যে শীতল সম্পর্ক তৈরি হয়েছিল, সেটাকে মোদি গত বছরের সেপ্টেম্বরে যুক্তরাষ্ট্রে গিয়ে উষ্ণ করে এসেছেন। এখন ওবামার ভারত সফরের মধ্যে দিয়ে সে সম্পর্ককে আরও বেশি ঝালাই করে নেয়া হয়েছে।\n২০১৩ সালে ভারত ও যুক্তরাষ্ট্রের ৬৩.৭ বিলিয়ন ডলার বাণিজ্য হয়েছিল, যা এর আগের বছরের চেয়ে ১.৭% বেশি। বর্তমানে যুক্তরাষ্ট্র ভারতে ৩ হাজার ৯১৪ কোটি মার্কিন ডলারের পণ্য রফতানি করছে। আর ভারত যুক্তরাষ্ট্রে ২ হাজার ২৫০ কোটি ডলারের পণ্য রফতানি করছে। এক হিসেবে দেখা যায়, আমদানি-রফতানি মিলিয়ে বর্তমানে ভারত ও যুক্তরাষ্ট্রের মধ্যে বছরে দশ হাজার কোটি ডলারের বাণিজ্য হয়। এই বাণিজ্যর পরিমাণ ৫০ হাজার কোটি ডলারে উন্নীত করার জন্য দু’দেশ কাজ করছে। গত সেপ্টেম্বরে নরেন্দ্র মোদির যুক্তরাষ্ট্রের সফরকালীন এই লক্ষ্য নির্ধারণ করা হয়েছে। এরপর অক্টোবরে ওয়াশিংটনে এবং নবেম্বরে নয়াদিল্লীতে দু’দেশের মন্ত্রী পর্যায়ের বৈঠক হয়েছে। দ্বিপাক্ষিক বিনিয়োগ চুক্তি এবং বাণিজ্যের পরিমাণ বৃদ্ধির বিষয় বৈঠকগুলোতে প্রাধান্য পেয়েছে। নরেন্দ্র মোদির সেই যুক্তরাষ্ট্র সফর ভারত-আমেরিকার বাণিজ্য ৬০ শতাংশ বৃদ্ধি করেছে। এখন ওবামার এই ভারত সফর ৫০ হাজার কোটি ডলারের বাণিজ্যে লক্ষ্য পূরণে কয়েক ধাপ এগিয়ে যেতে সাহায্যে করবে বলে বিশেষজ্ঞরা মনে করছেন।\nনরেন্দ্র মোদি দেশের অর্থনীতিকে সুসংহত করতে বদ্ধপরিকর। গত বছরের মে মাসে ক্ষমতায় বসেই বাণিজ্য বৃদ্ধিতে তিনি বেশ কিছু গুরুত্বপূর্ণ পদক্ষেপ নিয়েছেন। কর ব্যবস্থায় সংস্কার ও পরিবর্তন আনেন বহুজাতিক কোম্পানিগুলোর দাবি বিবেচনায় নিয়ে। ভারতে বিদেশী প্রতিষ্ঠানগুলো যাতে সহজে ব্যবসা করতে পারে, সে জন্য অবকাঠামো উন্নয়ন, আমলাতান্ত্রিক জটিলতা দূর করতেও কাজ শুরু করেন। বহুজাতিক প্রতিষ্ঠানগুলোকে ‘ভারতে বানাও’ কর্মসূচির আওতায় অনেক বাড়তি সুবিধা দিচ্ছে মোদি সরকার। এজন্য বিদেশী বিনিয়োগের প্রতি তিনি বিশেষ গুরুত্বারোপ করেছেন। বিশেষ করে জাপান ও যুক্তরাষ্ট্রের বিনিয়োগের প্রতি তিনি অধিক গুরুত্বারোপ করেছেন। বারাক ওবামার এই সফর আমেরিকান বিনিয়োগকারীদের ভারতে বিনিয়োগে আকৃষ্ট করবে বলেই বিশেষজ্ঞদের ধারণা। ইতোমধ্যে সিদ্ধান্ত হয়েছে আজমির, আহমেদাবাদ শহর আর বিশাখাপত্তম সমুদ্রবন্দর উন্নয়নে যুক্তরাষ্ট্র বিনিয়োগ করবে। সেইসঙ্গে ভারতের ছোট ছোট পাঁচ শ‘ শহরে ‘সোলার এনার্জি’ চালু করবে যুক্তরাষ্ট্র।\nএবারের সফরের সবচেয়ে গুরুত্বপূর্ণ দিক হিমঘরে চলে যাওয়া ভারত-মার্কিন অসামরিক পরমাণু চুক্তিটির উদ্ধার। গত চার মাস ধরে এই চুক্তি নিয়ে অনেক পরীক্ষা-নিরীক্ষা, আলোচনা-পর্যালোচনার পর অবশেষে ওবামার ভারত সফরের মধ্যে দিয়ে এর জট খোলা হয়। মনমোহন সিং এই চুক্তি করে ব্যাপক প্রশংসিত হলেও, অভ্যন্তরীণ চাপে চুক্তিটি বাস্তবায়ন করতে ব্যর্থ হয়েছেন। কিন্তু নরেন্দ্র মোদি সব চাপ উপেক্ষা করে চুক্তিটিকে আলোর পথ দেখিয়েছেন। এই চুক্তিটি পরিবর্তন,পরিমার্জন করা হয়েছে নরেন্দ্র মোদির মেক ইন ইন্ডিয়া নীতির সঙ্গে সঙ্গতি রেখে। চুক্তির ফলে মার্কিন বিনিয়োগে ভারতে বড় মাপের পারমাণবিক চুল্লি স্থাপিত হবে। ফলে জ্বালানি তেলের ওপর বিদেশী নির্ভরশীলতা কমে যাবে। সেই সঙ্গে শিল্পের প্রসার ঘটবে। বাড়বে কর্মসংস্থান।\nওবামার এই সফরে দু’দেশের মধ্যে যে প্রতিরক্ষা চুক্তি স্বাক্ষরিত হয়েছে, তাকে ভারতের জন্য আর্শীবাদ বলা যেতে পারে। এতদিন পর্যন্ত ভারত যুক্তরাষ্ট্র থেকে শুধু অস্ত্রই কিনেছে। কিন্তু এখন থেকে দু’দেশ যৌথভাবে অস্ত্র উৎপাদন করবে। চুক্তি অনুযায়ী আগামী দশ বছর দু’দেশ একসঙ্গে অস্ত্র নিয়ে গবেষণা ও নির্মাণ করবে। আমেরিকা ভারতকে প্রযুক্তিগত দিক দিয়ে সহযোগিতা করবে। নিজেরাই উৎপাদনে যাওয়ায় ভারতকে অস্ত্র আমদানির পেছনে বিপুল অর্থ ব্যয় করতে হবে না। বরং বিদেশে অস্ত্র রপ্তানি করে বিপুল বৈদেশিক মুদ্রা অর্জন করতে সক্ষম হবে।\nওবামার সঙ্গে সফরে আমেরিকার ত্রিশটি বড় বড় কোম্পানির কর্ণধাররাও ভারতে এসেছেন। ওবামা ও মোদির উপস্থিতিতে ভারতীয় শিল্পোদ্যোক্তাদের সঙ্গে তারা দু’দফায় তথা ইন্দো- ইউএসএ সিও ফোরাম এবং ইন্দো-ইউএসএ বিজনেস সামিটে মিলিত হন। এই মিটিংগুলোতে আমেরিকার কোম্পানিগুলোকে ভারতে বিনিয়োগ ও উৎপাদন করানোতে রাজি করানো হয়, যা মোদির মেক ইন ইন্ডিয়া নীতিকে ত্বরান্বিত করবে। ভারতের কর আইন, জমির ব্যবহার, প্রয়োজনীয় পরিকাঠামো, মেধাস্বত্ব আইন, বিদ্যুৎ ইত্যাদি নিয়ে যুক্তরাষ্ট্রের বিনিয়োগকারীদের মধ্যে উদ্বেগ রয়েছে। সেই উদ্যোগ দূর করতেই নেয়া হচ্ছে দ্বিপাক্ষিক বিনিয়োগ চুক্তি। আর ভারত চাচ্ছে যুক্তরাষ্ট্রের সামাজিক সুরক্ষা কর ও ভিসার জটিলতা থেকে রেহাই পেতে। এ বিষয়েও ইতিবাচক আলোচনা হয়েছে ওবামা ও মোদির মধ্যে।\nযুক্তরাষ্ট্রের ব্যুরো অব ইকোনমিক এ্যানালাইসিসের তথ্য মতে, যুক্তরাষ্ট্র ভারতে সরাসরি ২৪ বিলিয়ন ডলার বিনিয়োগ করেছে। আর ভারতের অফিসিয়াল পরিসংখ্যান থেকে জানা যায়, ২০০০ সাল থেকে ২০১৪ সাল পর্যন্ত ধারাবাহিকভাবে ভারতে যুক্তরাষ্ট্রের বিনিয়োগ প্রবাহ ১৩.৯ বিলিয়ন ডলার, যা যুক্তরাষ্ট্রকে ভারতে ষষ্ঠতম বিদেশী বিনিয়োগের উৎসে পরিণত করেছে। আবার ৬৫টির বেশি ভারতীয় কোম্পানি বিশেষ করে রিলায়েন্স ইন্ড্রাস্ট্রি, এসার আমেরিকা, টাটা কনসালটেন্সি সার্ভিস, উইপ্রো, পিরামাল ইত্যাদি কোম্পানি আমেরিকায় ১৭ বিলিয়ন ডলার বিনিয়োগ করেছে। দু’দেশের কোম্পানিগুলোর বিনিয়োগে আরও উৎসাহিত করার জন্য এই সফর গুরুত্বপূর্ণ ভূমিকা পালন করবে বলে বিশেষজ্ঞরা মনে করছেন।\nবিভিন্ন টানাপোড়েনের মধ্য দিয়ে চলে আসা গত এক দশকের মার্কিন-ভারত সম্পর্কে এক নতুন মাত্রা সৃষ্টি হয়েছে নরেন্দ্র মোদির যুক্তরাষ্ট্র সফর আর বারাক ওবামার ভারত সফরের মধ্যে দিয়ে। দু’দেশের মাঝে অর্থনৈতিক, প্রতিরক্ষা ও প্রযুক্তিগত সহযোগিতা এই সফরের মধ্যে দিয়ে বৃদ্ধি পাবে বলে বিশ্লেষকরা আশাবাদ ব্যক্ত করছেন।\nওবামার ভারত সফর নিয়ে শুধু ভারতবাসীই হিসেব কষেছে, এমনটি নয়। আমরাও হিসেব কষতে বসেছি। এর কারণ বন্ধুপ্রতিম দেশটির আন্তর্জাতিক সম্পর্ক আমাদেরও প্রভাবিত করে। বেশ কিছু দিন যাবত আমাদের সঙ্গে আমেরিকার সম্পর্ক ভাল যাচ্ছে না। ওবামা প্রতিবেশী দেশ মিয়ানমারেও সফর করেছেন। কিন্তু এদেশে তিনি সফর করেননি। এমনকি ভাইস প্রেসিডেন্ট কিংবা সেক্রেটারি অব স্টেটের বাংলাদেশ সফরও তাদের কার্যতালিকায় নেই। এটি দুঃখজনক। তবে ভারতের সঙ্গে যুক্তরাষ্ট্রের সম্পর্কের যে উন্নয়ন ঘটছে, তাতে আশা করা যাচ্ছে আমাদের সঙ্গেও আমেরিকার সম্পর্কের হিম কেটে গিয়ে উষ্ণ হবে। জিএসপি সুবিধাসহ অন্যান্য সুযোগ সুবিধা ফিরে পাব আমরা। যদিও এর জন্য বেশ কাঠখর পোহাতে হবে, তবু আশা করতে তো দোষ নেই।\n# ওবামা # বসতি # বাণিজ্য # ভারত # সফর


অল্প বয়েসে চুল পাকলে কি করবেন? পাকা চুলেরও আছে প্রতিকার। - Newsbd2.com\nHome/স্বাস্থ্য এবং চিকিৎসা/অল্প বয়েসে চুল পাকলে কি করবেন? পাকা চুলেরও আছে প্রতিকার।\nঅল্প বয়েসে চুল পাকলে কি করবেন? পাকা চুলেরও আছে প্রতিকার।\ndesk2weeks ago\tস্বাস্থ্য এবং চিকিৎসা Leaveacomment 126 Views\nঝলমলে সুন্দর কালো চুল আপনার বাহ্যিক সৌন্দর্যকে বাড়িয়ে তোলে। কিন্তু কম বয়সে পাকা চুল আপনাকে বাড়তি সমস্যায় ফেলতে পারে। মাথাভর্তি চুলে হুট করেই দুই-একটা পাকা চুল নজরে আসতে পারে! এই পাকা চুল দেখে আপনার চোখ কপালে উঠতে পারে। এই সময় দুশ্চিন্তায় ঘুম হারাম। এত কম বয়সে চুল পাকাটা হয়তো বংশগত অথবা চুলকে কুচকুচে কালো রাখতে কী করবেন, এসব প্রশ্নের উত্তর জেনে নিন-\nচুল যে কারণে পাকে : আমাদের চুলে কালো রঙ আসে মেলানিন নামক রঞ্জককণিকা থেকে। আমাদের শরীর যখন এ পদার্থটি উৎপাদন বন্ধ করে দেয়, তখন চুলে রঙহীন হয়ে যায় অর্থাৎ পেকে যায়। আপনি খুব কাছে থেকে খেয়াল করলে দেখবেন, পাকা চুল আসলে একটু হলদেটে। কারণ চুল তৈরি হয় কেরাটিন নামের একটি প্রোটিন দিয়ে। তা হলদেটে। মেলানিন না থাকার কারণে পাকা চুল এ রকম হলদে দেখায়।\nচুল পেকে যাওয়া কি বংশগত : কম বয়সে চুল পেকে যাওয়া বংশগত হতে পারে এবং তা বাবা বা মা- যে কারও দিক থেকেই আসতে পারে। আপনার বাবা অথবা মায়ের চুল যদি কম বয়সে পেকে যায়, তা হলে আপনারও তা হতে পারে। শ্বেতাঙ্গদের চুল পাকে দ্রুত- ৩০ বছর বয়সের দিকে। অন্যদিকে আফ্রিকান-আমেরিকান ও এশিয়ান মানুষের চুল পাকে দেরিতে।\nস্ট্রেস থেকে কি চুল পাকে : স্ট্রেস থেকে মানুষের চুল কম বয়সে পাকে। কিন্তু এটিও বংশগতির হাত থাকার জন্যই হয়। আপনার মা-বাবার যদি চুল কম বয়সে পাকে, তা হলে আপনিও স্ট্রেসে থাকলে কম বয়সে পাকতে পারে। অন্যদিকে শরীরে ভিটামিন ‘বি’র অভাব হলেও কম বয়সে চুল পাকতে পারে।\nচুল পাকা শুরু করলে করণীয় : এ সময় কিছু কাজ আপনাকে মেনে চলতেই হবে। যেমন-\nচুল ডাই করে ফেলুন : পাকা চুলের যত্ন নেওয়ার প্রথম নিয়ম হলো, পাকা চুল উপড়ে ফেলা যাবে না। আপনি যদি বারবার পাকা চুল তুলে ফেলেন, তা হলে চুলের গোড়া ক্ষতিগ্রস্ত হবে এবং চুল পাতলা হয়ে যাবে। এ ক্ষেত্রে চুল ডাই করে ফেলাই ভালো একটি উপায়। বাসা বা পার্লারে চুল ডাই করিয়ে ফেলতে পারেন। এর পাশাপাশি চুলে ভালোমানের কন্ডিশনার ব্যবহার করুন।\nচুলে হাইলাইটার দিন : আপনি যদি চুলে রঙ করাতে না চান, তা হলে হালকা রঙ দিয়ে হাইলাইট করে ফেলতে পারেন। এতে পাকা চুলের উপস্থিতি চোখে পড়বে না।\nঅস্থায়ী কনসিলার ব্যবহার করতে পারেন : ছয় থেকে আট সপ্তাহ পর পর চুলে রঙ করতে পারেন। এর আগে নয়। কিন্তু এ সময়ের মধ্যে তো আপনার পাকা চুলের গোড়া দেখা যাবে। তা হলে কী করবেন? এ সময়ে টেম্পোরারি হেয়ার কালার স্প্রে বা পাউডার ব্যবহার করতে পারেন। যদি তা হাতের কাছে না থাকে, তা হলে সিঁথির পাকা চুল ঢাকার জন্য অল্প পরিমাণে গাড় রঙের আইশ্যাডো ব্যবহার করতে পারেন।\nচুল পাকা শুরু করলে আরও একটি কাজ করতে পারেন। তা হলো সান প্রটেকশন। আপনার মাথার ৫০ শতাংশের বেশি চুল যদি পেকে যায়, তা হলে তা সূর্যের আলোয় সহজেই ক্ষতিগ্রস্ত হতে পারে। তাই এ সময় ছাতা, টুপি বা স্কার্ফ ব্যবহার করতে পারেন। এর পাশাপাশি চিকিৎসকের পরামর্শ নিতে পারেন।\nPrevious ব্রেকিং নিউজঃ রোনালদোর বিরুদ্ধে ধর্ষণের অভিযোগ; যা বললেন আদালত\nNext অপুর মন খারাপ, বিস্তারিত ভিতরে।


জাতীয় পরিচয়পত্র সংশোধন সংক্রান্ত কিছু সমস্যা এবং এর সমাধান - টেকনো ইনফো বিডি\nহোম এক্সক্লুসিভ জাতীয় পরিচয়পত্র সংশোধন সংক্রান্ত কিছু সমস্যা এবং এর সমাধান\nজাতীয় পরিচয়পত্র সংশোধন সংক্রান্ত কিছু সমস্যা এবং এর সমাধান\nটিআইবিঃ জাতীয় পরিচয়পত্র সংক্ষেপে এনআইডি কার্ড বর্তমানে যা স্মার্ট কার্ড নামে বহুল প্রচলিত। এনআইডি কার্ড বাংলাদেশী নাগরিকদের জন্য একটি বাধ্যতামূলক নথি, যা ১৮ বছর পূর্ণ হওয়ার পর নথিভুক্ত হতে হয়। তথ্য নথিভুক্ত করণ ও আইডি কার্ড সরবরাহকারী প্রতিষ্ঠান হিসেবে বাংলাদেশ নির্বাচন কমিশন এই বিশাল দায়িত্ব পালন করে থাকে।\nজাতীয় পরিচয়পত্র বাংলাদেশের নাগরিকের একটি বাধ্যতামূলক নথি বা দলিল। সময় পরিবর্তনের সাথে জাতীয় পরিচয়পত্রের বিভিন্ন তথ্য হালনাগাদ করার প্রয়োজন হয়। আবার অনেক সময় এই গুরুত্বপূর্ণ দলিলের মধ্যে কিছু ছোট খাটো ভুল হয়ে থাকে। যা ব্যক্তি পর্যায়ে বিভিন্ন ধরনের সমস্যার সৃষ্টি করে। আজ আমরা জাতীয় পরিচয়পত্র বা এনআইডি সংশোধন সংক্রান্ত সাধারণ কিছু সমস্যা প্রশ্ন-উত্তরের মাধ্যমে সমাধানের চেষ্টা করব ইনশাআল্লাহ।\nপ্রশ্নঃ কার্ডের তথ্য কিভাবে সংশোধন করা যায়?\nপ্রশ্নঃ কার্ডে কোন সংশোধন করা হলে তার কি কোন রেকর্ড রাখা হবে?\nপ্রশ্নঃ ভুলক্রমে পিতা/স্বামী/মাতাকে মৃত হিসেবে উল্লেখ করা হলে সংশোধনের জন্য কি কি সনদ দাখিল করতে হবে?\nপ্রশ্নঃ আমি অবিবাহিত। আমার কার্ডে পিতা না লিখে স্বামী লেখা হয়েছে। কিভাবে তা সংশোধন করা যাবে?\nপ্রশ্নঃ বিয়ের পর স্বামীর নাম সংযোজনের প্রক্রিয়া কি?\nপ্রশ্নঃ বিবাহ বিচ্ছেদ হয়ে গেছে। এখন ID Card থেকে স্বামীর নাম বিভাবে বাদ দিতে হবে?\nপ্রশ্নঃ বিবাহ বিচ্ছেদের পর নতুন বিবাহ করেছি এখন আগের স্বামীর নামের স্থলে বর্তমান স্বামীর নাম কিভাবে সংযুক্ত করতে পারি?\nপ্রশ্নঃ আমি আমার পেশা পরিবর্তন করতে চাই কিন্তু কিভাবে করতে পারি?\nপ্রশ্নঃ আমার ID Card এর ছবি অস্পষ্ট, ছবি পরিবর্তন করতে হলে কি করা দরকার?\nপ্রশ্নঃ নিজ/পিতা/স্বামী/মাতার নামের বানান সংশোধন করতে আবেদনের সাথে কি কি দলিল জমা দিতে হবে?\nপ্রশ্নঃ নিজের ডাক নাম বা অন্য নামে নিবন্ধিত হলে সংশোধনের জন্য আবেদনের সাথে কি কি দলিল জমা দিতে হবে?\nপ্রশ্নঃ পিতা/মাতাকে ‘মৃত’ উল্লেখ করতে চাইলে কি কি সনদ দাখিল করতে হয়?\nপ্রশ্নঃ আমি বৃদ্ধ ও অত্যন্ত দরিদ্র ফলে বয়স্ক ভাতা বা অন্য কোন ভাতা খুব প্রয়োজন। কিন্তু নির্দিষ্ট বয়স না হওয়ার ফলে কোন সরকারী সুবিধা পাচ্ছি না। লোকে বলে ID Card –এ বয়সটা বাড়ালে ঐ সকল ভাতা পাওয়া যাবে?\nপ্রশ্নঃ একই পরিবারের বিভিন্ন সদস্যের কার্ডে পিতা/মাতার নাম বিভিন্নভাবে লেখা হয়েছে কিভাবে তা সংশোধন করা যায়?\nপ্রশ্নঃ আমি পাশ না করেও অজ্ঞতাবশতঃ শিক্ষাগত যোগ্যতা এসএসসি বা তদুর্দ্ধ লিখেছিলাম এখন আমার বয়স বা অন্যান্য তথ্যাদি সংশোধনের উপায় কি?\nপ্রশ্নঃ ID Card এ অন্য ব্যক্তির তথ্য চলে এসেছে। এ ভুল কিভাবে সংশোধন করা যাবে?\nপ্রশ্নঃ রক্তের গ্রুপ অন্তর্ভূক্ত বা সংশোধনের জন্য কি করতে হয়?\nপ্রশ্নঃ বয়স/ জন্ম তারিখ পরিবর্তন করার প্রক্রিয়া কি?\nপ্রশ্নঃ স্বাক্ষর পরিবর্তন করতে চাই, কিভাবে করতে পারি?\nপ্রশ্নঃ আমার জন্ম তারিখ যথাযথভাবে লেখা হয়নি, আমার কাছে প্রামাণিক কোন দলিল নেই, কিভাবে সংশোধন করা যাবে?\nপ্রশ্নঃ একটি কার্ড কতবার সংশোধন করা যায়?\nসূত্রঃ নির্বাচন কমিশন বাংলাদেশ।\nপূর্ববর্তী লেখাদেশের বাজারে অষ্টম প্রজন্মের ল্যাপটপ নিয়ে এলো এইচপি!\nপরবর্তী লেখা৫,৯৯৯ টাকায় বাংলাদেশের বাজারে শাওমি রেডমি গো!


শেরপুরে ছাত্রীকে ধর্ষণের অভিযোগে গ্রেপ্তার ২ | Daily Provat Alo\nপ্রচ্ছদ বাংলাদেশ শেরপুরে ছাত্রীকে ধর্ষণের অভিযোগে গ্রেপ্তার ২\nশেরপুরে ছাত্রীকে ধর্ষণের অভিযোগে গ্রেপ্তার ২\nশেরপুরের নালিতাবাড়ী উপজেলায় মাদ্রাসার শিক্ষার্থীকে (১৪) ধর্ষণের অভিযোগে করা মামলায় দুই যুবককে গ্রেপ্তার করেছে পুলিশ। গতকাল সোমবার রাতে তাঁদের গ্রেপ্তার করা হয়।\nগ্রেপ্তার হওয়া দুজন হলেন শহিদুল ইসলাম (৩০) ও খোরশেদ আলম (৩৩)। তাঁরা ওই ধর্ষণ মামলার এজাহারভুক্ত আসামি। আদালতের মাধ্যমে তাঁদের শেরপুর জেলা কারাগারে পাঠানো হয়েছে।\nগত শুক্রবার সন্ধ্যায় ওই শিক্ষার্থী ধর্ষণের শিকার হয়। বিষয়টির সুরাহা করতে ইউনিয়ন পরিষদের (ইউপি) সদস্য আবদুল আলিম সালিস বৈঠক করেন। সালিসে ধর্ষণের দায়ে এক যুবককে এক লাখ টাকা জরিমানা করা হয়। মেয়েটি বিচার না মেনে ধর্ষকের শাস্তির দাবিতে প্রকাশ্যে আত্মহত্যার হুমকি দেয়। পরে ওই শিক্ষার্থী ও তার মা বাদী হয়ে অভিযোগ ওঠা যুবক মো. সায়িম (২৫), সালিসের বিচারক ইউপি সদস্যসহ সাত জন্যের বিরুদ্ধে মামলা করেন। সায়িমকে এখনো গ্রেপ্তার করতে পারেনি পুলিশ।\nপুলিশ ও জনপ্রতিনিধি সূত্রে জানা গেছে, সালিসের বিচার না মেনে গতকাল সকালে ওই ছাত্রী তার পরিবারের লোকজনকে নিয়ে ইউপি চেয়ারম্যানের কাছে ধর্ষণের বিচার চাইতে যায়। ইউপি চেয়ারম্যান ফারুক আহমেদ ঘটনা শুনে দ্রুত বিষয়টি নালিতাবাড়ী থানার ভারপ্রাপ্ত কর্মকর্তা (ওসি) বছির আহমেদকে জানান।\nএরপর ওসিসহ পুলিশ সদস্যরা উপজেলার বিভিন্ন স্থানে অভিযান চালিয়ে গতকাল সন্ধ্যায় শহিদুল ও খোরশেদকে গ্রেপ্তার করে। তবে প্রধান আসামি সায়িম ও সালিসের বিচারক ইউপি সদস্য আবদুল আলিমকে গ্রেপ্তার করা যায়নি। গতকাল শেরপুর সদর হাসপাতালে মেয়েটির মেডিকেল পরীক্ষা সম্পন্ন করা হয়েছে। অন্যদের গ্রেপ্তারে পুলিশের অভিযান চলছে।\nএ বিষয়ে ইউপি সদস্য আবদুল আলিম সঙ্গে যোগাযোগের চেষ্টা করা হলেও তাঁর ফোন বন্ধ পাওয়া যায়।\nমামলার এজাহারে উল্লেখ করা হয়, গত শুক্রবার মুঠোফোনে খুদে বার্তা পেয়ে ওই শিক্ষার্থী এক পরিচিত তরুণের (২০) সঙ্গে দেখা করতে যায়। ওই তরুণ ঢাকায় কাজ করেন। মেয়েটি বাড়ি থেকে ৩০০ মিটার দূরে নির্দিষ্ট জায়গায় গিয়ে দেখে সেখানে পরিচিত যুবকের জায়গায় অন্য একজন। মেয়েটি চলে যেতে চাইলে এ সময় সায়িম তার পথ রোধ করেন। পরে চাকু বের করে তাকে ভয় দেখিয়ে ধর্ষণ করেন।\nওই ছাত্রীর মা বলেন, ‘আমি এর বিচার চাই। যেন আর কেউ এ ধরনের অপরাধ করবার সাহস না পায়। মানুষের ইজ্জত কি টাকার বিনিময়ে কেনা যায়? আমি এর দৃষ্টান্তমূলক শাস্তির দাবি জানাই।’\nনালিতাবাড়ী থানার ওসি বছির আহমেদ বলেন, মেয়েটিকে মেডিকেল পরীক্ষার করানো হয়েছে। দুজনকে আদালতের মাধ্যমে কারাগারে পাঠানো হয়েছে। অন্য আসামিদের গ্রেপ্তারে অভিযান চলছে।\nপূর্ববর্তী নিবন্ধ৪৯০ টাকায় দুই লাখ টাকার বিমা\nপরবর্তী নিবন্ধনওগাঁ সীমান্তে ৭ বাংলাদেশিকে আটক করেছে বিএসএফ


How to createawebsite business - in Bangladesh RS Academy BD\n৪ টি ধাপে একটি ওয়েবসাইট তৈরি করবেন\nএই সাইটগুলি সম্পর্কে কিছু লক্ষ্য করুন\nএখন যে বিষয়টি আমরা কভার করেছি\nউইক্স এডিআই ব্যবহার করুন\nউইক্স ধাপ ৩ থেকে উত্তরগুলির সরবরাহ করে\nসরাসরি উত্তরে লাফাতে চান? বেশিরভাগ লোকের জন্য ওয়েবসাইট তৈরির সর্বোত্তম উপায় হ’ল উইক্স ব্যবহার করে অবশ্যই। স্ক্র্যাচ থেকে “How to createawebsite” একটি ওয়েবসাইট তৈরি করা আগের চেয়ে সহজ।সঠিক সরঞ্জাম এবং সিস্টেমের সাহায্যে একটি দুর্দান্ত ওয়েবসাইট তৈরি করা আগের মতোই সহজ আপনার একগুচ্ছ কোডিং জ্ঞানের দরকার নেই এবং ওয়েব বিকাশকারীকে ভাড়া নেওয়ার জন্য আপনার বাজেটের একটি অংশ ব্যয় করতে হবে না। আসলে, একটি ভাল ইন্টারনেট সংযোগ এবং একটি ঘন্টা বা দু’বার সময় মতো কম্পিউটার ছাড়া আপনার আর কিছু লাগবে না। এই ধাপে ধাপে গাইডে, আপনাকে স্ক্র্যাচ থেকে একটি ওয়েবসাইট তৈরি করতে আপনার ঠিক কী প্রয়োজন তা আমি আপনাকে দেখাতে চাই। শেষ অবধি, আপনার কাছে এটির জন্য এবং মাথা ব্যাথার কোনওোটাই নেই এমন একটি ওয়েবসাইট দেখানোর জন্য রয়েছে।\nকিভাবে ৪ টি ধাপে একটি ওয়েবসাইট তৈরি করবেন, নীচে আমাদের ওয়েবসাইট তৈরির ৪ টি পদক্ষেপ রয়েছে। তারা হ’ল:\nপদক্ষেপ 1: একটি উইক্স অ্যাকাউন্ট সেট আপ করুন।\nপদক্ষেপ 2: আপনার ওয়েবসাইটটি কাস্টমাইজ করুন।\nপদক্ষেপ 3: আপনার ডোমেন নাম পান।\nপদক্ষেপ 4: (alচ্ছিক): অনলাইন স্টোর যুক্ত করুন।\n“How to createawebsite” উইক্সের মতো ওয়েবসাইট নির্মাতারা জিনিসগুলি অত্যন্ত সহজ করে তোলে। কেবল তাদের সাইটে যান, উপলভ্য একটি ডোমেন চয়ন করুন এবং সমস্ত কিছু একসাথে রাখার জন্য তাদের সফ্টওয়্যারটি ব্যবহার করুন। তারা আপনাকে প্রতিটি পদক্ষেপে যেতে দেয়।\nট্র্যাফিক বিল্ডিংয়ের সাথে আপনাকে সুপার পাগল হওয়ার দরকার নেই। পরিবর্তে, লোকেরা ব্যবসা বা প্রকল্প সম্পর্কে আরও জানতে চাইলে আপনার কেবল কয়েকটি পৃষ্ঠার দরকার হয়। উইক্সের মতো ওয়েবসাইট নির্মাতাদের কয়েকটি ডাউনসাইড রয়েছে। তারা বড় বড় সাইটগুলি পরিচালনা করে না এবং প্রচুর পরিমাণে ট্র্যাফিক তৈরি করার জন্য আপনার প্রয়োজনীয় উন্নত বৈশিষ্ট্যগুলির অভাব রয়েছে। বেশিরভাগ ব্যবসায়ের যেভাবেই প্রয়োজন হয় না তাই একটি বেসিক ওয়েবসাইট নির্মাতারা যথেষ্টের চেয়ে বেশি। আপনি সরলতার চেয়ে আরও মূল্যবান হয়ে উঠবেন এবং উন্নত বৈশিষ্ট্যের অভাবটি লক্ষ্য করবেন না। যাইহোক আপনার তাদের প্রয়োজন হবে না।\nউইক্স “How to createawebsite” ওয়েবসাইটটি কীভাবে তৈরি করা যায় তার মধ্যে আসুন প্রথমে উইক্স ওয়েবসাইটে যান। পৃষ্ঠার মাঝখানে গেট স্টার্ট বাটনে ক্লিক করুন। আপনার ইমেল প্রবেশ করে এবং একটি পাসওয়ার্ড তৈরি করে উইক্সের সাথে একটি অ্যাকাউন্ট তৈরি করুন। আপনি অ্যাকাউন্ট তৈরি করতে ফেসবুক বা গুগল ব্যবহার করতে পারেন। এখান থেকে, আপনার ওয়েবসাইট বিল্ডিংয়ের অভিজ্ঞতাটি আপনাকে উপযুক্ত করে তুলতে তারা আপনাকে প্রশ্নগুলির একটি সিরিজের মধ্য দিয়ে চলবে। আপনি সেরা দেখতে যেমন প্রশ্নের উত্তর দিন।\nএটি তাদের কৃত্রিম ডিজাইনের বুদ্ধিমত্তার সমাধান যা আপনি নিজের ওয়েবসাইট সম্পর্কে আরও কিছু বিবরণ প্রবেশ করার পরে স্বয়ংক্রিয়ভাবে আপনার জন্য একটি ওয়েবসাইট তৈরি করে। এটি সবচেয়ে সহজ রুট। আপনার নিজের তৈরি. উইক্স সম্পাদক থেকে একটি টেম্পলেট চয়ন করুন এবং আপনার নিজস্ব ওয়েবসাইট তৈরি করুন। এই রুটটি আরও বেশি হাতে থাকলেও এটি এখনও খুব সহজ এবং সোজা। পছন্দ আপনার। যাওয়ার কোনও সঠিক বা ভুল উপায় নেই। আপনি যদি নিজের ওয়েবসাইটের ডিজাইনের উপর আরও কিছুটা নিয়ন্ত্রণ চান তবে দ্বিতীয় বিকল্পটি চয়ন করুন। আপনি যদি এটির মাধ্যমে কিছুটা দ্রুত যেতে চান বা আপনি যদি আপনার প্রথম ওয়েবসাইট তৈরি করতে ঘাবড়ে থাকেন তবে উইক্স এডিআই চয়ন করুন। আপাতত, আমরা একটি টেম্পলেট ব্যবহার করে আমাদের নিজস্ব ওয়েবসাইট তৈরি করতে বেছে নিতে যাচ্ছি। একটি টেম্পলেট চয়ন করুন ক্লিক করুন।\nকীভাবে একটি ওয়েবসাইট তৈরি করবেন! পর্ব- ০৫ এগুলি সাধারণত খুব সাশ্রয়ী মূল্যের এবং অনেকগুলি বিনামূল্যে…\nnext post: list of university in Bangladesh


how to prepare for next pandemic, what says who: কোথা থেকে উত্পত্তি কোভিড ১৯-এর, কীভাবে নিতে হবে পরবর্তী অতিমারির প্রস্তুতি | Indian Express Bangla\nhow to prepare for next pandemic what says who\nচিনা বিজ্ঞানীরা জানিয়েছেন যে উহানে ৪০ হাজার বাসিন্দার রক্তের নমুনা পরীক্ষা হয়েছিল।\nJune 12, 2022 10:33:20 pm\nকোভিড-১৯ মহামারীর উৎপত্তি অনুসন্ধান এবং ভবিষ্যতের প্রাদুর্ভাব নিয়ে অনুসন্ধানের পর বিশ্ব স্বাস্থ্য সংস্থা (ডব্লিউএইচও) তার প্রথম প্রতিবেদন প্রকাশ করেছে। বিষয়টি নিয়ে অনুসন্ধানের জন্য বিশেষজ্ঞদের একটি দল গড়েছিল হু। যাতে ছিলেন বিশ্বের ২৬ জন বিশেষজ্ঞ। অক্টোবরে তৈরি হয়েছিল এই বিশেষজ্ঞ কমিটি।\nকমিটির নাম দেওয়া হয়েছিল, ‘বৈজ্ঞানিক উপদেষ্টা গ্রুপ ফর দ্য অরিজিন অফ নভেল প্যাথোজেনস (SAGO)’। সেই তদন্তের রিপোর্ট বলেছে, কোনও ল্যাবরেটরি থেকে ছড়ায়নি। বরং, বাদুড় বা এই জাতীয় কোনও প্রাণীর থেকে কোভিড ছড়িয়েছে। এর আগেও বিশ্ব স্বাস্থ্য সংস্থা এবং মার্কিন গোয়েন্দা রিপোর্ট, একই দাবি করেছিল। হু-এর নতুন রিপোর্ট, কার্যত সেই দাবিরই প্রতিধ্বনি করেছে।\nহু-এর রিপোর্টে বাদুড় সম্পর্কে কী বলা হয়েছে?\nনতুন রিপোর্টে বলা হয়েছে জুনোটিক উত্সই করোন ভাইরাসের বিস্তারের কারণ। চিনের মধ্যাঞ্চলীয় শহর উহানে ২০১৯ সালের ডিসেম্বরে প্রথম সেটি মানবদেহে ছড়ায় বলে জানা যায়। এরপর পশুর দেহের বদলে এক মানুষের শরীর থেকে অন্য মানুষের শরীরে ছড়িয়ে পড়ে করোনা।\nকেন করোনার উত্স জানা যায়নি?\nবিশ্ব স্বাস্থ্য সংস্থার রিপোর্টে বলা হয়েছে, করোনা সংক্রান্ত বহু নথি এখনও মেলেনি। তার মধ্যে চিনের বেশ কিছু নথি আছে। তার ফলেই করোনার উত্স সন্ধানে এত বিলম্ব হয়েছে। তবে, চিনও নেহাত কম তথ্য দেয়নি। যেমন, চিনা বিজ্ঞানীরা জানিয়েছেন যে উহানে ৪০ হাজার বাসিন্দার রক্তের নমুনা পরীক্ষা হয়েছিল।\nসেপ্টেম্বর থেকে ডিসেম্বরের মধ্যে ওই সব নমুনা পরীক্ষা হয়েছিল। এর মধ্যে ২০০টিরও বেশি নমুনায় প্রাথমিকভাবে Sars-CoV-2 ভাইরাস পাওয়া যায়। যদিও করোনা পরীক্ষায় সেসব ধরা পড়েনি বলেই জানিয়েছেন উহানের বিজ্ঞানীরা। তবে, একটুকু তথ্যে সন্তুষ্ট হতে পারেননি হু-এর বিজ্ঞানীরা। তাঁরা উহানের বিজ্ঞানীদের থেকে আরও বেশি তথ্য চেয়েছেন।\nআরও পড়ুন- পারভেজ মুশারফ ভুগছেন গুরুতর অসুখে, জানেন কী সেই অসুখ, কী তার চিকিৎসা\nল্যাবরেটরি থেকে ভাইরাস ছড়ানোর অভিযোগ কি সত্যি হতে পারে?\nএই ব্যাপারে বিশ্ব স্বাস্থ্য সংস্থার অনুসন্ধানকারী কমিটি জানিয়েছে, তাদের কাছে অত তথ্য নেই। সেই কারণে, অভিযোগ সত্যি কি না, তা বলা সম্ভব নয়।\nWeb Title: How to prepare for next pandemic what says who


০৫ ডিসেম্বর, ২০২১ ১৫:০০\nবিশ্বে আবারও নতুন করে করোনা নিয়ে উদ্বেগ দেখা দিয়েছে। করোনার নতুন ভ্যারিয়েন্ট ওমিক্রন নিয়ে চিন্তিত সবাই। এরইমধ্যে বিশ্বের অনেক দেশেই এই ভ্যারিয়েন্ট ছড়িয়ে গেছে। বাংলাদেশও আছে সতর্ক অবস্থানে।\nতবে ওমিক্রন নিয়ে লকডাউন দেওয়া হবে কি না এ বিষয়ে জানিয়েছেন স্বাস্থ্যমন্ত্রী জাহিদ মালেক। তিনি বলেছেন, ওমিক্রনের কারণে এখনই লকডাউন দেওয়ার পরিকল্পনা নেই। সীমান্ত বন্ধ না হলেও ল্যাব পরীক্ষার উপর জোর দিচ্ছে সরকার।\nরোববার (৫ ডিসেম্বর) দুপুরে সাভারে বাংলাদেশ ইনস্টিটিউট অব হেলথ ম্যানেজমেন্টের (বিআইএইচএম) নির্মাণাধীন ভবনের কাজের অগ্রগতি পরিদর্শনে গিয়ে এ কথা জানান তিনি।\nস্বাস্থ্যমন্ত্রী বলেন, বিমানবন্দরের ল্যাবকে আরও বড় ও আধুনিকায়ন করা হয়েছে। বিদেশ থেকে আগতদের কোয়ারিন্টাইন নিশ্চিতে কঠোর ব্যবস্থা নেয়া হয়েছে। এসময় মন্ত্রী ওমিক্রন রোধে ভ্যাকসিন নিতে ও স্বাস্থবিধি মেনে চলতে জনগনকে সচেতন হওয়ার আহবান জানান। এছাড়া বুষ্টার ডোজ দেয়ার পরিকল্পনা চলছে বলেও জানান মন্ত্রী।\nজাহিদ মালেক আরও বলেন, ‘৬০ বছরের ওপরে যারা আছেন তাদের বুস্টার ডোজ দেওয়া হবে। এ ব্যাপারে প্রধানমন্ত্রী অনুমোদন দিয়েছেন। আপনারা জানেন ইতোমধ্যে অনেক দেশেই বুস্টার ডোজ দেওয়া শুরু করেছেন। ভারতসহ পার্শ্ববর্তী কয়েকটি দেশেও বুস্টার ডোজের কার্যক্রম শুরু হয়েছে। আমাদের টিকার কোনো অভাব নেই। আমরা বুস্টার ডোজও দিতে পারব ইনশাআল্লাহ। ’\nএসময় আরও উপস্থিত ছিলেন, দূর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান, স্বাস্থ্য অধিদপ্তরের ডিজি অধ্যাপক ডাঃ আবুল বাশার মোহাম্মাদ খুরশিদ আলম, স্বাস্থ্য সেবা বিভাগের সিনিয়র সচিব লোকমান হোসেন মিয়া, অতিরিক্ত সচিব মোঃ সাইদুর রহমান, স্বাস্থ্য অধিদপ্তরের অতিরিক্ত মহাপরিচালক ডা. মীরজাদী সেব্রিনা ফ্লোরা। সাভার পৌরসভার মেয়র হাজী আব্দুল গণি, সাভার উপজেলা নির্বাহী কর্মকর্তা মাজহারুল ইসলাম, সাভার উপজেলা স্বাস্থ্য কর্মকর্তা ডাঃ সায়েমুল হুদা।\nউল্লেখ্য, ডাক্তার ও নার্সদের পেশাগত প্রশিক্ষণের মাধ্যমে আরো দক্ষ করে তুলতে সাভারে তৈরি হচ্ছে বাংলাদেশ ইনস্টিটিউট অব হেলথ ম্যানেজমেন্ট’ বিআইএইচএম এর ১২ তলা আধুনিক ভবনটি। যার সার্বিক দেখভালে দায়িত্ব রয়েছে ঢাকা জেলা সিভিল সার্জন। এখানে ডাক্তার ও স্বাস্থ্যকর্মীদের আবাসিক ও অনাবাসিক বিশ্বমানের প্রশিক্ষণ ব্যবস্থা হবে।


তেল-গ্যাস অনুসন্ধান শুরু হবে গভীর সমুদ্রে: পেট্রোবাংলা | বিডি নিউজ | bdnews.com\nতেল-গ্যাস অনুসন্ধান শুরু হবে গভীর সমুদ্রে: পেট্রোবাংলা\nঢাকা, ১৬ মার্চ: মিয়ানমারের সঙ্গে বিরোধ মিটে যাওয়ায়, এ কাজে এখন ব্যাপক সাড়া পাওয়া যাবে বলে আশাবাদী ‘পেট্রোবাংলা’৷ আর এ মামলায় বিজয়ের ফলে আরো ২০ থেকে ২২টি তেল-গ্যাস অনুসন্ধান ব্লক পাওয়া যাবে বলে আশাবাদী বিশেষজ্ঞরা৷\nবাংলাদেশের সমুদ্রসীমায় তেল-গ্যাস অনুসন্ধানের জন্য ব্লক এখন ২৮টি৷ বিগত তত্ত্বাবধায়ক সরকারের সময় ‘থার্ড রাউন্ড বিডিং’-এ এই ব্লকগুলোর জন্য অনেক আন্তর্জাতিক কোম্পানি আগ্রহী হলেও, ভারত ও মিয়ানমারের সঙ্গে সমুদ্রসীমা নিয়ে বিরোধের কারণে এগিয়ে এসে পিছিয়ে যায় অনেকেই৷ এর মধ্যে ১০ এবং ১১ নম্বর ব্লকে তেল-গ্যাস অনুসন্ধানের কাজ শুরু করেছে মার্কিন কোম্পানি ‘কনোকো-ফিলিপস’৷ এখন বিরোধ মিটে যাওয়ায় এই অনুসন্ধান কাজ শেষ হলে, বাংলাদেশের সম্ভাবনাগুলো আরো উজ্জ্বল হয়ে উঠবে বলে মনে করেন পেট্টোবাংলার চেয়ারম্যান ড. হোসেন মনসুর৷ আগামী এক থেকে দেড় মাসের মধ্যে ‘কনেকো-ফিলিপস’-এর অনুসন্ধানের ফল পাওয়া যাবে বলেও আশা করেন তিনি৷\nমিয়ানমারের সঙ্গে সমুদ্রসীমা নিয়ে বিরোধের নিষ্পত্তির জন্য ২০০৯ সালের ১৪ ডিসেম্বর জাতিসংঘের সমুদ্র আইন সংক্রান্ত আন্তর্জাতিক ট্রাইব্যুনালে আপিল করে পররাষ্ট্র মন্ত্রণালয়৷\nবুধবারের রায়ের পর, বাংলাদেশের নানামুখী সম্ভাবনা বেড়েছে বলে মনে করছেন এনার্জি রেগুলেটরি কমিশনের সদস্য ড. সেলিম মাহমুদ৷\nবাংলাদেশ আশা করছে, ভারতের ক্ষেত্রেও একই ধরনের রায় পাওয়া যাবে৷ আর ২০১৪ সালে ওই মামলার রায় পক্ষে আসলে, বাংলাদেশের স্থলভাগের চেয়ে জলভাগের পরিমাণ হবে অনেক বেশি৷ জানান ড. সেলিম মাহমুদ৷সূত্র: ডয়েচে ভেলে।


সত্যজিৎ এর পর অপর্ণা সেন! - Sarabangla.net\nসত্যজিৎ এর পর অপর্ণা সেন!\nজানুয়ারি ১৪, ২০১৮ | ১২:৫৩ অপরাহ্ণ\nকবিগুরু রবীন্দ্রনাথ ঠাকুরের উপন্যাস ‘ঘরে বাইরে’। এই উপন্যাস থেকে সিনেমা নির্মাণ করেছিলেন বিখ্যাত চলচ্চিত্র নির্মাতা সত্যজিৎ রায়। সৌমিত্র চট্টোপাধ্যায়, ভিক্টর ব্যানার্জি অভিনীত ছবিটি মুক্তি পায় ১৯৮৪ সালে।\nআবারো সেই উপন্যাস ‘ঘরে বাইরে’ থেকে নির্মিত হচ্ছে চলচ্চিত্র। এবার সিনেমাটি নির্মাণ করবেন আরেক জনপ্রিয় অভিনেত্রী ও পরিচালক অপর্ণা সেন। খবরটি নিশ্চিত করেছেন তিনি নিজেই।\n‘আমার পরবর্তী সিনেমার কাজ শুরু হয়ে গেছে। এবার আমি রবীন্দ্রনাথের ঘরে বাইরে উপন্যাস থেকে সিনেমা নির্মাণ করবো। এখন এর চিত্রনাট্যের কাজ চলছে।’ পরবর্তী কাজ সম্পর্কে জানতে চাইলে এ কথা বলেন অপর্ণা।\nজনপ্রিয় এই অভিনেত্রী ও পরিচালক এখন ঢাকায়। সোমবার ঢাকা আন্তর্জাতিক চলচ্চিত্র উৎসবে দেখানো হবে অপর্ণা পরিচালিত ‘সোনাটা’ ছবিটি। এতে অভিনয় করেছেন শাবানা আজমী, লিলেট দুবের ও অপর্ণা।\nবাংলাদেশের যশোর জেলায় জন্ম অপর্ণার। হয়ত সেই টান থেকেই, এদেশেও রাখতে চান নিজের কাজের ছাপ। এদেশে নির্মাণ করতে চান ছবি।\n‘অনেকদিন থেকেই বিষয়টি নিয়ে ভাবছি। এদেশের ছবি নির্মাণের ইচ্ছে আছে। কিন্তু নানান জটিলতায় সেটা হয়ে উঠছে না।’\nতবে ইঙ্গিত দিলেন, সবকিছু ঠিকঠাক এগোলে বাংলাদেশের ছবির পরিচালক হিসেবেও দেখা যেতে পারে অপর্ণা সেনকে।\nছবি : রূপম চৌধুরী


খলনায়ককেও হার মানালেন কাদের খান – চাঁদ নিউজ ২৪\nখলনায়ককেও হার মানালেন কাদের খান\nPosted ফেব্রুয়ারী 28, 2017\nখলনায়ককেও হার মানালেন কাদের খান2017-02-282017-02-28http://chandnews24.com/wp-content/uploads/2013/07/2.pngচাঁদ নিউজ ২৪http://chandnews24.com/wp-content/uploads/2013/07/2.png200px200px\nগাইবান্ধা-১ (সুন্দরগঞ্জ) আসনের সংসদ সদস্য মঞ্জুরুল ইসলাম লিটনকে হত্যা করিয়েছেন সাবেক সংসদ সদস্য কর্নেল (অব.) কাদের খান। হত্যাকাণ্ডের আগে-পরে খুনিদের নানা নির্দেশনা দিয়েছেন। কিন্তু হত্যায় জড়িত নন- এমন অকাট্য প্রমাণ রয়েছে তার কাছে। তা হল- তিনি তখন বাংলাদেশেই ছিলেন না, ছিলেন ভারতে!\nকীভাবে? এ অকাট্য প্রমাণ তৈরি করতে লিটন হত্যার প্রায় আড়াই মাস আগে গত বছরের ১৯ অক্টোবর বেনাপোল স্থলবন্দর দিয়ে বৈধভাবে (ভিসা-পাসপোর্টে) ভারতে যান কাদের খান। ফিরেন লিটন হত্যার ছয় দিন পর ৬ জানুয়ারি। কাদের খানের পাসপোর্ট বলছে সে কথাই।\nকিন্তু প্রকৃত ঘটনা হচ্ছে, মাঝে দুই-তিন দফা তিনি অবৈধভাবে বিভিন্ন সীমান্ত দিয়ে ভারত-বাংলাদেশ যাওয়া-আসা করেন। ৩১ ডিসেম্বর লিটনকে হত্যার পর খুনিদের নিরাপত্তা নিশ্চিত করে চোরাইপথেই যান ভারতে। এরপর ফিরেন বৈধভাবে।\nতদন্ত সংশ্লিষ্ট সূত্র জানিয়েছে, আদালত ও পুলিশের কাছে দেয়া স্বীকারোক্তিমূলক জবানবন্দিতে এ তথ্য জানিয়েছেন কাদের খান। সংশ্লিষ্টরা বলছেন, সিনেমার ভিলেনও যেন হার মেনেছে তার কাছে।\nকেন খুন : দেড় বছর ধরে একাকী হয়ে পড়েছিলেন কাদের খান। স্ত্রী নাছিমা বেগম তার সঙ্গে বগুড়ার বাসায় থাকলেও সম্পর্কে টানাপড়েন চলছিল। একমাত্র ছেলে থাকত ঢাকায়। ২০১৪ সালের সংসদ নির্বাচনে মঞ্জুরুল ইসলাম লিটনের কাছে পরাজিত হওয়ার কারণে এলাকায় তার যাতায়াত কমে আসে। সমর্থক-নেতাকর্মীরাও তার কাছে তেমন আসতেন না। নিজ বাসায় একাকী জীবনে তিনি হতাশায় ভুগছিলেন। তখন লিটনের ওপর তার প্রচণ্ড রাগ হতো।\nতিনি মনে করতেন, লিটনের কারণেই তার মধ্যে এ হতাশা তৈরি হয়েছে। ক্ষমতার লোভ তাকে পেয়ে বসেছিল। হতাশা থেকে তার মধ্যে ‘হোমিসাইডাল’ (অন্যকে হত্যা) ও ‘সুইসাইডাল’ (আত্মহত্যা) প্রবণতা কাজ করত।\nকাদের খান মনে করেছিলেন, লিটনকে সরিয়ে দিয়ে আবার ক্ষমতায় গেলে এ হতাশা থেকে পরিত্রাণ পাবেন। তাই আত্মহত্যা না করে ঘটনার ছয় মাস আগে লিটনকে হত্যার পরিকল্পনা করেন। নিজের ইচ্ছায় এবং পরিকল্পনায় হত্যার মিশন বাস্তবায়ন করেন।\nতবে হত্যার মিশনে ব্যবহৃত দুটি অবৈধ অস্ত্র তার কাছে কীভাবে এলো এবং তিন খুনিকে নিজ বাসায় প্রশিক্ষণ দেয়ার বিষয়ে স্বীকারোক্তিতে কিছু বলেননি তিনি।\nতদন্ত সূত্র বলছে, কাদের খান হয়তো সচেতনভাবে এ দুটি বিষয় এড়িয়ে গেছেন।\nগাইবান্ধা জেলার অতিরিক্ত পুলিশ সুপার রবিউল ইসলাম বলেন, কাদের খান এমপি লিটন হত্যায় নিজেকে জড়িয়ে আদালতে জবানবন্দি দিয়েছেন। এর আগে হত্যার মিশনে অংশ নেয়া তিন কিলারসহ চারজন জবানবন্দি দিয়েছেন। সবার জবানবন্দিতেই একই ধরনের তথ্য উঠে এসেছে। এখন তদন্ত শেষ করে শিগগিরই আদালতে চার্জশিট দেয়া হবে।\nহত্যার কারণ হিসেবে কাদের খান জানিয়েছেন, ২০১২ সালে স্থানীয় আওয়ামী লীগ নেতা চন্দন কুমার সরকারকে দিয়ে লিটন দুর্নীতি দমন কমিশনে (দুদক) তার বিরুদ্ধে অভিযোগ দিয়েছিল। পরে দুদক তদন্ত করে তার বিরুদ্ধে চারটি মামলা করে। তখন তিনি এমপি ছিলেন। পরে চন্দনের মাধ্যমে লিটনের সঙ্গে যোগাযোগ করে এ সমস্যার সমাধান করা হয়।\nলিটন এমপি হওয়ার পর চন্দন চাঁদাবাজিসহ নানা অপরাধে জড়িয়ে পড়ে। এ সময় লিটনের সঙ্গে তার দূরত্ব তৈরি হয়। পরে চন্দনের সঙ্গে তার সখ্য গড়ে ওঠে। এদিকে ২০১৪ সালের সংসদ নির্বাচনে লিটনের সঙ্গে প্রতিদ্বন্দ্বিতা করেন কাদের খান। লিটন প্রভাব খাটিয়ে নির্বাচনে জয়ী হয়।\nএতে তিনি লিটনের ওপর চরমভাবে ক্ষুব্ধ হন। ক্ষোভ, হতাশা এবং ক্ষমতার লোভে তিনি লিটনকে খুন করার পরিকল্পনা করেন। লিটনের সঙ্গে চন্দনের শত্রুতা থাকায় খুনের পরিকল্পনায় তাকেও তিনি সম্পৃক্ত করেন।\nকাদের খান স্বীকারোক্তিতে আরও বলেন, ঘটনার সময় চন্দন লিটনের বাড়ির আশপাশে ছিলেন। তিন কিলার রাশেদুল ইসলাম মেহেদী, শাহীন মিয়া ও আনোয়ারুল ইসলাম রানা বামনডাঙ্গায় লিটনের বাড়ির আশপাশে এক দোকানে পানি বা কোল্ড ড্রিংকস কিনে কাদের খানের নির্দেশের জন্য অপেক্ষা করছিল। চন্দন মোবাইল ফোনে লিটনের বিষয়ে কাদের খানকে তথ্য দেয়ার পর তিনি তা কিলারদের জানিয়ে দেন। তারপর তিন কিলার লিটনকে নিজ বাড়িতে গুলি করে হত্যা করে। এর এক থেকে দেড় ঘণ্টার মধ্যে ছাপারহাটিতে চলে আসে তারা।\nতিন কিলারকে সহযোগীর মাধ্যমে দলে টানেন কাদের : তদন্ত সংশ্লিষ্ট সূত্র জানায়, কাদের খান স্বীকারোক্তিতে বলেছেন, ছয় মাস আগে তার এক সহযোগী মেহেদী, রানা ও শাহীনকে নিয়ে আসে। এর আগেও এ তিন যুবক কাদের খানের কাছে চাকরির জন্য এসেছিল। তাই টার্গেট করেন তাদের। হত্যার পরিকল্পনা করার পর সহযোগীর মাধ্যমে তিনি এ তিন যুবককে ডাকেন। তদন্তের স্বার্থে ওই সহযোগীর বিষয়ে কোনো তথ্য দেয়নি সূত্রটি। প্রলোভন দেখিয়ে তাদের দলে নেন কাদের।\nনতুন জামা পড়ে কিলিং মিশনে কিলাররা : কাদের খান স্বীকারোক্তিতে বলেছেন, লিটনকে হত্যার মিশনে যাওয়ার আগে তিন কিলার মেহেদী, শাহীন ও রানাকে নতুন জামা কেনার জন্য টাকা দিয়েছিলেন। সেই টাকা দিয়ে তারা বগুড়া থেকে নতুন জিন্স প্যান্ট এবং শার্ট কেনেন। তারপর নিজের গাড়িতে করে সুন্দরগঞ্জের ছাপারহাটিতে নিজ বাড়িতে তিন কিলারকে নিয়ে আসেন কাদের খান। দুপুরের পর তারা একটি মোটরসাইকেলে করে ছাপারহাটি থেকে এমপি লিটনের বাড়ি বামনডাঙ্গায় যায়। কাদেরের গাড়িচালক হান্নানের মোবাইল ফোন থেকে কিলারদের সঙ্গে সর্বক্ষণিক যোগাযোগ রাখছিলেন কাদের খান।\nএ সময় কিলাররা বামনডাঙ্গায় এক দোকানের সামনে মোটরসাইকেল রেখে অবস্থান করছিল। এমপি লিটনের বাড়ির আশপাশে অবস্থান করছিল সাংবাদিক পরিচয়ধারী স্থানীয় আওয়ামী লীগ নেতা চন্দন।\nসন্ধ্যার দিকে চন্দন মোবাইল ফোনে কাদের খানকে জানান, লিটনের বাড়ি ফাঁকা। তখন কাদের খান তিন কিলারকে এ তথ্য দিয়ে বলেন, এখনই মিশন সফল করতে হবে। তারা লিটনকে গুলি করে এক থেকে দেড় ঘণ্টার মধ্যে ছাপারহাটিতে কাদেরের বাসায় ফিরে আসে। ওই রাতেই কাদের খান নিজের গাড়িতে করে কিলারদের বগুড়া নিয়ে আসেন। পরে তাদের ঢাকায় পাঠিয়ে দেয়া হয়।\nসাত লাখ টাকা কিলারদের দেন : কাদের খান স্বীকারোক্তিতে বলেছেন, ঘটনার কয়েক দিন পর নিজের দুটি ব্যাংক অ্যাকাউন্ট থেকে সাত লাখ টাকা তুলে তিন কিলার মেহেদী, রানা ও শাহীনকে দেন কাদের খান। ঘটনার আগে কাদের খানের গাড়িতে করে বগুড়া এবং গাইবান্ধার বিভিন্ন এলাকায় ঘুরে বেড়াতো খুনিরা। লিটন হত্যার কয়েক দিন পর তারা আবার বগুড়ায় ফিরে আসে এবং কাদের খানের সঙ্গে আবারও ঘোরাফেরা শুরু করে।\nনিজেকে মানসিক অসুস্থ দাবি : রিমান্ডে থাকা অবস্থায় কাদের খানকে জিজ্ঞাসাবাদের সঙ্গে যুক্ত একজন কর্মকর্তা বলেন, তিনি নিজেকে মানসিক রোগী বলেছেন। হতাশা থেকে তার মধ্যে ‘হোমিসাইডাল’ ও ‘সুইসাইডাল’ প্রবণতা কাজ করত।\nতিনি মনে করেন, এমপি লিটনের কারণে তিনি এমপি হতে পারেননি। পারিবারিক টানাপোড়েনের কারণে তিনি দেড় বছর ধরে একাকী হয়ে যান। তার মধ্যে চরম হতাশা কাজ করে। এ সময় একবার তার মনে হতো, নিজেকে শেষ করে দিলেই সবকিছুর সমাধান হয়ে যাবে। আবার তিনি মনে করতেন, লিটনকে সরিয়ে আবার এমপি হলে তিনি হয়তো হতাশা থেকে মুক্তি পাবেন। তিনি দ্বিতীয় পথটিই বেছে নেন। কাদের খান নিজে একজন চিকিৎসক। তিনি মানসিকভাবে অসুস্থ এটা তিনি মনে করতেন।\nজেলখানায় কাদের খানের অস্থিরতা : শনিবার আদালতে স্বীকারোক্তিমূলক জবানবন্দি দেয়ার পর গাইবান্ধা জেলা কারাগারে পাঠানো হয় কাদের খানকে।\nকারা সূত্র জানায়, কারাগারে তাকে সাধারণ কয়েদিদের সেলে রাখা হয়েছে। তবে তার সঙ্গে অন্য কোনো কয়েদি নেই। শনিবার সারারাত তিনি ঘুমাননি। কখনও হাঁটাহাঁটি আবার কখনও বসেছিলেন তিনি। রোববার সকালে তাকে নাস্তা দেয়া হয়েছে রুটি আর গুড়। দুপুরে ভাত-মাছ আর ডাল দেয়া হয়েছে। রাতে দেয়া হয় সবজি ও মাংস।\nকাদের খানের কুশপুত্তলিকা দাহ, বিক্ষোভ মিছিল ও সমাবেশ : কাদের খানসহ এমপি লিটনের খুনিদের ফাঁসির দাবিতে শনিবার সন্ধ্যায় বামনডাঙ্গার হাসানপুরে বিক্ষোভ মিছিল ও প্রতিবাদ সমাবেশ অনুষ্ঠিত হয়। এ সময় বিক্ষুব্ধ জনতা কাদের খানের কুশপুত্তলিকা দাহ করে। পরে বামনডাঙ্গা ইউনিয়ন আওয়ামী লীগের উদ্যোগে সমস উদ্দিন বাবুর সভাপতিত্বে প্রতিবাদ সমাবেশে বক্তব্য রাখেন- জাহেদুল ইসলাম জাবেদ, নিলুরাম রায়, আবুল কালাম আজাদ, নাদিম হোসেন, মুশফিকুল ইসলাম পিয়াল, খালেদ গাফলাদার প্রমুখ।\nএদিকে ক্লুলেস এ হত্যাকাণ্ডের খুনিদের দ্রুত শনাক্ত ও গ্রেফতার করতে পারায় পুলিশকে ধন্যবাদ জানিয়েছে জেলার বিভিন্ন প্রতিষ্ঠান ও রাজনৈতিক দল। গাইবান্ধা জেলা পুলিশ সুপারের অফিসে রোববার দুপুরে মিষ্টি পাঠিয়ে ধন্যবাদ জানান তাদের প্রতিনিধিরা।\nএমপি লিটন হত্যার ঘটনায় কাদের খানকে মঙ্গলবার বগুড়া থেকে গ্রেফতার করে পুলিশ। বুধবার তাকে ১০ দিনের রিমান্ডে নেয়া হয়। রিমান্ডের তৃতীয় দিন শনিবার তিনি ঘটনার দায় স্বীকার করে আদালতে জবানবন্দি দেন। এর আগে এ ঘটনায় কিলিং মিশনে অংশ নেয়া তিন যুবক মেহেদী, শাহীন ও রানা এবং কাদের খানের গাড়িচালক হান্নান আদালতে জবানবন্দি দেয়। গত বছরের ৩১ ডিসেম্বর সুন্দরগঞ্জের বামনডাঙ্গার নিজ বাড়িতে দুর্বৃত্তরা এমপি লিটনকে গুলি করে হত্যা করে।


খালেদার জামিন শুনানি মুলতবি ১০ই জুন পর্যন্ত\nকুমিল্লার নাশকতার অভিযোগে বিশেষ ক্ষমতা আইনের মামলায় বিএনপি চেয়ারপার্সন খালেদা জিয়ার জামিন শুনানি ১০ই জুন পর্যন্ত মুলতবি করেছে হাইকোর্ট।\nবৃহস্পতিবার বিচারপতি মো. শওকত হোসেন ও বিচারপতি আবু তাহের মো. সাইফুর রহমানের হাইকোর্ট বেঞ্চে শুনানি শুরু হয়। আদালতে জামিন আবেদনের পক্ষে শুনানি শুরু করেন খন্দকার মাহবুব হোসেন। রাষ্ট্রপক্ষে ছিলেন অ্যাটর্নি জেনারেল মাহবুবে আলম।\n২০ দলীয় জোটের অবরোধ চলাকালে ঢাকা-চট্টগ্রাম মহাসড়কের চৌদ্দগ্রামে বাসে দুষ্কৃতিকারীদের ছোড়া পেট্রোল বোমার ঘটনায় ২০১৫ সালের ৩রা ফেব্রুয়ারি পুলিশ বাদী হয়ে এ মামলা করে।\nগত ২৮শে মে কুমিল্লার একটি আদালতে গ্রেপ্তার দেখানো পূর্বক জামিন আবেদন করেন খালেদা জিয়া। সে আবেদন নামঞ্জুর করে ৮ই আগস্ট পরবর্তী দিন ঠিক করেন আদালত। ওই আদেশের বিরুদ্ধে হাইকোর্টে জামিনসহ আপিল আবেদন করেন খালেদা জিয়া।\n৮ই ফেব্রুয়ারি জিয়া অরফানেজ ট্রাস্ট মামলায় ৫ বছরের দণ্ড নিয়ে পুরান ঢাকার নাজিম উদ্দিন রোডের পুরাতন কারাগারে বন্দি রয়েছেন বিএনপি চেয়ারপার্সন।


শ্রেষ্ঠ করদাতার রাজস্ব ফাঁকি ৪০ কোটি টাকা! |\nশ্রেষ্ঠ করদাতার রাজস্ব ফাঁকি ৪০ কোটি টাকা!\nনিউজগার্ডেন ডেস্ক, ২৭ ফেব্র“য়ারী: তৈরি করেন স্বাস্থ্য হানিকর তামাকজাত পণ্য বিড়ি (হাতে তৈরি ফিল্টার বিযুক্ত)। হয়ে আসছেন শ্রেষ্ঠ করদাতাও। কিন্তু তার মালিকানাধীন কারখানায় মূসকসহ রাজস্ব ফাঁকির মহোৎসব! অবিশ্বাস্য।\nকিশোরগঞ্জের সুবোধ বিড়ি কারখানার মালিক রঙ্গরানী দাস। মূসক চালান-১১ ইস্যু না করে ও বিক্রয় হিসাব পুস্তকে সকল বিক্রয় হিসাব সংরক্ষণ না করে মূসকসহ রাজস্ব ফাঁকি দিয়েছেন ৪০ কোটি টাকা।\nসম্প্রতি জাতীয় রাজস্ব বোর্ড’র নির্দেশে মূসক গোয়েন্দা ও তদন্ত অধিদফতরের অভিযানে রাজস্ব ফাঁকির এ চিত্র বেরিয়ে এসেছে। মূসক গোয়েন্দার একটি সূত্র বাংলানিউজকে এ তথ্য নিশ্চিত করেছে।\nমূসক গোয়েন্দা অধিদফতরের সহকারী পরিচালক একেএম সুলতান মাহমুদ, মো. ছানা উল্লাহ, মো. সেলিম উল্লাহসহ আটজন কর্মকর্তার সমন্বয়ে এ অভিযান পরিচালনা করা হয়েছে।\nসূত্র জানায়, ২০০৮-০৯ অর্থবছরে কিশোরগঞ্জ জেলার পাঁচজন শ্রেষ্ঠ করদাতাকে পুরুস্কার দেওয়া হয়। সুবোধ বিড়ি কারখানার চেয়ারম্যান রঙ্গরানী দাস সেই বছর প্রথম শ্রেষ্ঠ করদাতা হিসেবে পুরুস্কার পান।\nসে থেকে প্রতিবছর শ্রেষ্ঠ করদাতার পুরুস্কার পেয়ে আসছেন। সুবোধ বিড়ি ১৯৭৮ সালে প্রতিষ্ঠিত হয়ে বত্রিশ বছরে পা রেখেছে। রঙ্গরানীর মৃত্যুর পর ছেলের স্ত্রী লাবনী দাস কারখানা পরিচালনা করেন।\nবত্রিশ কিশোরগঞ্জ, শোলাকিয়াস্থসহ জেলায় রঙ্গরানী দাসের মালিকানাধীন সুবোধ বিড়ির চারটি কারখানা রয়েছে। এর প্রধান কার্যালয় কিশোরগঞ্জের বড় বাজার এলাকায়।\nসূত্র জানায়, প্রতিষ্ঠানটি বিড়ি বিক্রয়ের বিপরীতে মূসক-১১ চালান ইস্যু করে না রাজস্ব ফাঁকি দিচ্ছে-এ অভিযোগ দীর্ঘদিনের। পরে কারখানা ও বড় বাজার কারখানার প্রধান কার্যালয়ে অভিযান চালানো হয়।\nকর্মকর্তারা কারখানায় ৩ বস্তা (৩২ কেজি করে ৯৬ কেজি) তামাক পাতা, ১৪ লাখ বিড়ির নিচের অংশের লেবেল ও ৭২ হাজার পিস লেবেল মজুদ পেলেও কোন ব্যান্ডরোল (মূসক আদায় পদ্ধতি) পায়নি।\nকর্মকর্তারা জানতে পারেন, কোম্পানির চারটি কারখানায় বিড়ির তৈরির পর ব্যান্ডরোল ব্যবহার করা হয় না। এবং বাজারজাত করার ক্ষেত্রে মূসক চালান-১১ ইস্যু করা হয় না। এর মাধ্যমে মূসক ফাঁকি দেওয়া হচ্ছে।\nকর্মকর্তারা প্রতিষ্ঠানটির প্রধান কার্যালয়ে অভিযান চালায়। কিন্তু প্রতিষ্ঠানের কর্মকর্তারা কোন প্রকার তথ্য দিতে রাজি হননি। পরে মূসক গোয়েন্দা কর্মকর্তারা একটি তালাবদ্ধ কক্ষের সন্ধান পায়।\nকক্ষের বাইরে তালা দিয়ে ভেতরে কাজ করছে কর্মচারীরা। পরে তালা খুলে ২৩টি মূসক চালান-১১ বই, মূসক-১৬ সাতটি রেজিস্ট্রার, সাতটি বিক্রয় হিসাব পুস্তক (মূসক-১৭), দুইটি মূসক-১৮ রেজিস্ট্রার, ৩টি টালি খাতা, ৪৪টি গদি বই, ২টি ডায়েরি, ৩৫টি ফাইল, ৩ ব্যান্ডেল উৎপাদন হিসাব বিবরণী ও একটি কম্পিউটার সিপিও জব্দ করে।\nপরে কর্মকর্তারা বিক্রয় হিসাবের সাথে বাণিজ্যিক খাতায় লিপিবদ্ধ বিক্রয়ের ব্যাপক গরমিল পান। জব্দ করা দলিলাদি পর্যালোচনা করে ২০১২ থেকে ২০১৬ সালের জানুয়ারি পর্যন্ত রাজস্ব ফাঁকির চিত্র পান। তবে ২০১০ ও ২০১১ সালের কোন হিসেব দিতে পারেনি কারখানা কর্তৃপক্ষ।\nসূত্র জানায়, কোম্পানির চারটি কারখানার দলিলাদি পর্যালোচনা করে ৬০ কোটি ১১ লাখ ৭৬ হাজার ৩৪১ টাকার বিপরীতে মূসক, আবগারি শুল্ক ও এর বিপরীতে অনাদায়ি রাজস্বের সুদ হিসেবে রাজস্ব ফাঁকি পাওয়া যায়।\nএরমধ্যে সম্পূরক শুল্ক ও মূসক হিসেবে ২৩ কোটি ৩৯ লাখ ১০ হাজার ৬২৫ টাকা ৩২ পয়সার রাজস্ব ফাঁকি খুঁজে পান।\nএরমধ্যে পরিহারকৃত সম্পূরক শুল্ক ১২ কোটি ৪৯ লাখ ৮৬ হাজার ২৩৮ টাকা ২৮ পয়সা ও মূসক হিসেবে ১০ কোটি ৮৯ লাখ ২৪ হাজার ৩৮৭ টাকা ৪ পয়সা ফাঁকি পান।\nমূসক আইন, ১৯৯১ এর ৩৭(৩) ধারা অনুযায়ী পরিহারকৃত রাজস্বের ওপর ২ শতাংশ মুনাফা অনুসারে ১৬ কোটি ৮৬ লাখ ৩৩ হাজার ৬৬০ টাকা ৬৯ পয়সা আদায়যোগ্য।\nকোম্পানির চারটি প্রতিষ্ঠান মূসক চালান-১১ ইস্যু, ব্যান্ডরোল ব্যবহার না করে, সম্পূরক শুল্ক ও মূসক পরিশোধ না করে এবং মূসকের মুনাফাসহ মোট ৪০ কোটি ২৫ লাখ ৪৪ হাজার ২৮৬ টাকা ১ পয়সা ফাঁকি দিয়েছে।\nমূসক কর্মকর্তারা আরো দেখতে পান, কারখানার উৎপাদনস্থলে খাতাপত্র সংরক্ষণ, মূসক নিবন্ধনপত্র কারখানার দৃষ্টিগোচর স্থানে না ঝুলানো ও আয়-ব্যয়ের হিসাব সঠিকভাবে সংরক্ষণ করে না বলে অভিযোগ পান।\nশ্রেষ্ঠ করদাতার প্রতিষ্ঠানে মূসক ফাঁকির বিষয়ে বিস্ময় প্রকাশ করে একজন কর্মকর্তা জানান, প্রতিষ্ঠানটির বিরুদ্ধে মামলার প্রক্রিয়া চলছে।\nঅভিযোগের বিষয়ে কোম্পানির ম্যানেজার সঞ্জয় কুমার সরকার বলেন, চারটি কারখানার হিসেব কারখানায় না রেখে প্রধান কার্যালয়ে সংরক্ষণ করা হয়। এতে কোন গরমিল নেই।\nব্যান্ডরোল বিষয়ে তিনি বলেন, শতভাগ ব্যান্ডরোল ব্যবহার করা হয়। তবে সব কারখানায় ব্যান্ডরোল থাকে না। ব্যান্ডরোল উত্তোলন করে সোলাকিয়াস্থ কারখানায় রাখা হয়।\nপ্রতিষ্ঠানের জেনারেল ম্যানেজার রতন কুমার দাস বলেন, বাণিজ্যিক খাতায় চারটি কারখানার হিসেব সংরক্ষণ করা হয়। এতে মূসক ফাঁকি দেওয়ার কোন সুযোগ নেই।


নদী বাঁচাও, পরিবেশ বাঁচাও!! - চিত্রা নিউজ ২৪\nHome / টপ নিউজ / নদী বাঁচাও, পরিবেশ বাঁচাও!!\nনদী বাঁচাও, পরিবেশ বাঁচাও!!\nsolaimankj@gmail.com 9:22 AM 0\nযে নদীর অপরূপ দৃশ্য দেখে হেমন্ত মুখোপাধ্যায় গেয়ে উঠেছিলেন- ও নদীরে, একটি কথা সুধাই শুধু তোমারে। বল কোথায় তোমার দেশ? তোমায় নেই কি চলার শেষ? দেশের সেই নদী গুলোর ওপর অত্যাচারের দূষন চিত্র দেখে ক্ষোভ প্রকাশ করে গঙ্গার কাছে জানতে চান, তবুও তুমি বইছ কেন ? ( ভূপেন হাজারিকা )\nবর্তমান সরকার দেশের নদ- নদী গুলো ধবংসের হাত থেকে রক্ষা করার জন্য মাস্টার প্ল্যানের আওতায় ১৭৮ টি নদী খনন ও পুনরুদ্ধার করে ১০ হাজার কিলোমিটার নৌপথ চলাচলের উপযোগী করার কার্য শুরু করেছে। এই প্রকল্প ২০২০-২০২১ সালে শুরু হয়ে আগামী ২০২৫ সালের মধ্যে শেষ করার কথা রয়েছে। এই প্রকল্প বাস্তবায়নে খরচ হবে প্রায় ৫০ হাজার কোটি টাকা। নদী খনন এর পাশাপাশি\nনদীখেকো ও দখলদাররা যাতে আবার নতুন করে দখল করতে না পারে সে লক্ষ্যে তদারকী ও কার্যকর পদক্ষেপ নেওয়ার কথা বললেও সারাদেশে নদী দূষন মুক্ত রাখার জন্য অদ্যবধি তেমন কোন ভ’মিকা নেওয়া হয়নি। নদী দূষন মুক্ত রাখা না গেলে হাজার, হাজার কোটি টাকা ব্যয়ে নদী সচল রাখার সমস্ত উদ্যোগ ব্যহত হতে পারে।\nদেশে নদ-নদী দখল ও দূষণের চিত্র অত্যন্ত উদ্বেগজনক। দীর্ঘদিন ধরে এদিকে খেয়াল না দেওয়ায় দেশের ২৩০টি নদ-নদী আজ মৃতপ্রায়। এ সমস্ত নদ-নদী, প্রায় ১০ হাজার প্রভাবশালী ভূমিদস্যু দখলবাজরা দীর্ঘদিন ধরে দখল করে আসছে। তাছাড়া নদীগুলো আরও ক্ষতিগ্রস্থ হচ্ছে, মিল-কলকারখানার বজ্যর্, নদীর পাড়ে গড়ে ওঠা শহর, নগরের মানুষের ব্যবহারের দূষিত নোংরা পানি, শহর বাজারের (মাছ, মাংশ বাজারের নোংরা বর্জ্য) ড্রেনে দীর্ঘদিন জমে থাকা দূষিত বর্জ্য সরাসরি ড্রেনের মাধ্যমে নদীর সাথে সংযোগ রাখার কারনে সাংঘাতিকভাবে নদী দূষণ হচ্ছে। মৃত প্রায় এ সমস্ত নদ-নদীগুলো দেখলে মনে হয় এ যেন বর্জ্য রাখার ভাগাড়। এসমস্ত নদ-নদী ধ্বংস করার পিছনে কাজ করছে এক ধরনের প্রভাবশালী ব্যক্তিরা । সম্প্রতি সরকারের বিশেষ গোয়েন্দা সংস্থা ৪ ক্যাটাগরিতে ১ হাজার ৮৯ পৃষ্টার এক প্রতিবেদনে এই তথ্য পাওয়া গিয়েছে (সুত্রঃ সংবাদ ১৩-০৩-২০২০)। এতে বলা হয়েছে , নদ-নদী দখলবাজদের সঙ্গে অধিকাংশ স্থানীয় ভুমি অফিস ও বি আই ডব্লিউ টির কিছু অসাধু কর্মকর্তা কর্মচারীদের দায়িত্বহীনতা রয়েছে। এছাড়া স্থানীয় ক্ষমতাধর প্রভাবশালী বিভিন্ন রাজনৈতিক দলের নেতা কর্মীদের দৌরাতœ্যও রয়েছে।\nনদী দূষন ও দখল এখন নিত্য নৈমিত্তিক বিষয়ে পরিনত হয়েছে। আমাদের প্রায় প্রতিদিনই নদী দূষনের ও দখলের খবর মিডিয়ার মাধ্যমে চোখে পড়ে। বি আই ডব্লিউ টিএর এসমস্ত বিষয়ে দেখভাল করার কথা থাকলেও তাদের দায়িত্বহীনতার কারণে দখলদাররা নদী দখল অব্যাহত রেখেছে। সারা দেশে নদীনালা খাল বিল অবৈধ ভাবে দখল হওয়ার কারনে পানি প্রবাহের গতিপথ পরিবর্তন হয়ে যাচ্ছে। তাছাড়া দেশের অধিকাংশ মিল কলকারখানার বর্জ্য ও বসতবাড়ি, হাট-বাজারের নোংরা দূষিত পানি, মৃত প্রাণী, প্রাণীর পঁচা উচ্ছিষ্ট অংশ অহরহ নদ-নদীতে ফেলা হচ্ছে। শহর এলাকায় বস্তিবাসীদের অপরিকল্পিত অস্বাস্থ্যকর টয়লেট ব্যবস্থা ও বিভিন্ন ভবনের টয়লেট ড্রেনের সাথে সংযোগ করে নদীতে ফেলা হচ্ছে। এতে নদ-নদীর পানি ব্যবহারের অনুপযোগী ও জলজ প্রাণী ধ্বংস হচ্ছে। নদী দূষণ সবচেয়ে বেশি হচ্ছে, বড় বড় শহরের পাশে গড়ে ওঠা বিভিন্ন কলকারখানার বর্জ্য ড্রেনের মাধ্যমে খাল নদীর সাথে সংযোগ রাখায়। ঢাকা শহরের পরিবেশ দূষণ অস্বাস্থ্যকর বুড়িগঙ্গার দূর্গন্ধযুক্ত পানি ও বিভিন্ন খাল ডোবার দিকে তাকালেই এ দৃশ্য চোখে পড়ে। এভাবে নদী দূষণ ও দখলের কারনে নদীগুলোকে মেরে ফেলা হচ্ছে, অন্যদিকে পরিবেশ মারাতœকভাবে হুমকির মুখে পড়ছে। তাছাড়া নদীর প্রবাহ না থাকায় প্রতি বছরই বর্ষাকালে মারাতœক বন্যার সুষ্টি হচ্ছে। নদী দূষণকারী শুধু প্রভাবশালী কলকারখানার মালিকরাই নয়, সরকার নিয়ন্ত্রিত বিভিন্ন সংস্থা বিভিন্ন ভাবে নদ-নদী দূষন করছে। দেশের নদীগুলোর পাড়ে গড়ে ওঠা সিটি শহর ও শত শত পৌর এলাকায় বর্জ্য অপরিকল্পিতভাবে ড্রেনের মাধ্যমে সরাসরি নদীতে ফেলা হচ্ছে। এছাড়াও দেশে সুগারমিলগুলো অ-স্বাস্থ্যকরু বর্জ্য, রোগ জীবানু বহনকারী মশা-মাছির উপদ্রব ও বংশবিস্তারে সাহায্য করে। এই বর্জ্যগুলি ড্রেনগুলির মাধ্যমে সরাসরি নদীতে সংযোগ করা হয়, যা নদী দূষনের অন্যতম প্রধান কারন।\nদেশের বেশির ভাগ মিল কলকারখানার বজ্যর্, নিজস্ব শোধনাগার না থাকায় দূষনকারীরা নদীগুলো কে তাদের নিজস্ব সম্পদ মনে করে নদী দূষন করে পরিবেশ নষ্ট করছে। নদী দখল ও দূষণকারীরা এতই শক্তিশালী যে রাষ্ট্্রীয় সব উদ্যোগ তাদের কাছে অসহায় হয়ে পড়ছে। তাছাড়া নদী দখল এবং দূষণ ঠেকানোর জন্য সরকারী যে সমস্ত সংস্থাগুলোকে দায়িত্ব দেওয়া আছে, দৃশ্যমান এ সমস্ত অনিয়ম দেখেও তাদের চুপ থাকার রহস্য উন্মেচিত হওয়া দরকার। অনেক সময় আমরা দেখেছি, সরকারের পক্ষ থেকে নদ-নদী মুক্ত করতে অবৈধ স্থাপনা উচ্ছেদ অভিযান পরিচালনা করতে প্রভাবশালীদের বাঁধার সম্মুখীন হয়ে আর বেশিদুর এগোতে পারে না, থেমে যায়। ক্ষমতাশীল, প্রভাবশালীদের স্বার্থের কাছে নদী উদ্ধারের উন্নয়ন কাজ ব্যাহত হোক দেশের ১৭ কেটি মানুষ তা আশা করে না।\nনদী রক্ষায় শুধু প্রকল্প গ্রহন করলেই হবেনা, বাস্তবায়নও করতে হবে। নদীর তীরে মিল কলকারখানা নির্মাণ বন্ধ করতে হবে। ইতিপূর্বে যে সমস্ত মিল কলকারখানার বর্জ্য শোধনাগার নাই সেগুলোর শোধনাগার তৈরি বাধ্যতামূলক করতে হবে। দেশের বড় বড় শহর , সিটি শহর, জেলা শহর, পৌর এলাকা দূষিত বর্জ্য ড্রেনের মাধ্যমে নদীর সাথে সংযুক্ত না করে শোধনাগারের মাধ্যমে শোধন করতে হবে। সমুদ্রের পাড়ে জাহাজ ভাঙ্গা শিল্প নদী দূষন ও পরিবেশ দূষনের কারনে বন্ধ করতে হবে অথবা নদী দূষন ঠেকাতে প্রয়োজনীয় ব্যবস্থা নিতে হবে। লঞ্চ ষ্টিমার নির্মাণ ও মেরামতকালে নদী ও সমুদ্রের পাড়ে তৈলাক্ত বর্জ্য নিঃসরণ বন্ধ করতে হবে।


তবে দোষটা বাংলাদেশি গুরুজির: ভুটানের প্রধানমন্ত্রী\n১ শ্রাবণ ১৪২৬ বঙ্গাব্দ , ০২:২১ অপরাহ্ন\nনিজস্ব প্রতিনিধি: - সোজাসাপ্টা কথা বলা বাংলাদেশে নিজের গুরুজীর কাছ থেকে শিখেছেন বলে মন্তব্য করেছেন সফররত ভুটানের প্রধানমন্ত্রী ডা. লোটে শেরিং।\nশুক্রবার (১২ এপ্রিল) সন্ধ্যায় হোটেল ইন্টারকন্টিনেন্টালে এফবিসিসিআই আয়োজিত একটি অনুষ্ঠানে প্রধান অতিথির বক্তব্যে একথা বলেন তিনি।\nময়মনসিংহ মেডিকেল কলেজ থেকে এমবিবিএস পাস করেন ডা. লোটে শেরিং। পরে তিনি বাংলাদেশেই সার্জারিতে উচ্চতর ডিগ্রি নেন।\nছাত্রজীবনে বাংলাদেশে মেডিকেল কলেজের শিক্ষকের কাছ থেকে শেখা নীতি-আর্দশের কথা উল্লেখ করেন এবং রাষ্ট্র পরিচালনায় সেই নীতি অনুসরণ করেন বলেও জানান ভুটানের প্রধানমন্ত্রী।\nদু’দেশের ব্যবসায়ীদের নিয়ে এ অনুষ্ঠানে বাংলাদেশ ও ভুটানের মধ্যে বাণিজ্য বাড়ানোর আহ্বান জানান ভুটানের প্রধানমন্ত্রী।\nব্যবসা বাণিজ্যের প্রসারের মাধ্যমে দু’দেশের বাণিজ্য ঘাটতি কমানোর আহ্বান জানিয়ে ভুটানের প্রধানমন্ত্রী লোটে শেরিং বলেন, বাণিজ্য বৈষম্য এতো বেশি কেন? শুনেছি বাংলাদেশে ভুটানের রপ্তানি ৩০ বিলিয়ন ডলার ছাড়িয়ে গেছে। অথচ বাংলাদেশ ভুটানে রপ্তানি করে মাত্র ৩ বিলিয়ন ডলার। দু’দেশের মধ্যে মধ্যে ব্যবসা বাড়ানোর বহু উপায়, অনেক সম্ভাবনা আছে।\nলোটে শেরিং বলেন, আমরা যদি সত্যিই ঘনিষ্ঠ হই, মনে হয় ব্যবসাটা বাড়ানো উচিত। ব্যক্তিগতভাবে আমি মনে করি, এখন যেটা আছে তা যথেষ্ট নয়।\nবক্তব্য শেষে ভুটানের প্রধানমন্ত্রী বাংলাদেশ ব্যবসায়ীদের বিভিন্ন প্রশ্নের জবাব দেন।\nঅন্যদের মধ্যে উপস্থিত ছিলেন, ভুটানের পররাষ্ট্রমন্ত্রী টানডি দর্জি, বাংলাদেশে নিযুক্ত ভুটানের রাষ্ট্রদূত, ভুটানে নিযুক্ত বাংলাদেশের রাষ্ট্রদূতসহ দু’দেশের ব্যবসায়ী প্রতিনিধিরা।\nসভাপতিত্ব করেন এফবিসিসিআই সভাপতি শফিকুল ইসলাম মহিউদ্দিন।


সর্বাঙ্গে ব্যথা, ওষুধ দেব কোথা?\nপ্রকাশ: ২৩ জানুয়ারি ২২ । ০০:০০ | আপডেট: ২৩ জানুয়ারি ২২ । ০১:৫৬ । প্রিন্ট সংস্করণ\nঢাকায় চারদিকে ধূলিকণা ভাসছে কুয়াশার মতো- শনিবার সমকালের শীর্ষসহ একাধিক প্রতিবেদনের এমন ভাষ্য প্রমাণে গবেষণাগারের ফলাফলের জন্য অপেক্ষার অবকাশ নেই। সাধারণ অভিজ্ঞতাতেই এটা প্রমাণিত যে, বুকভরে শ্বাস নেওয়া যাচ্ছে না। বস্তুত এবার শীতের শুরু থেকেই ঢাকা যে বায়ুদূষণের দিক থেকে প্রায়ই বিশ্বের শীর্ষস্থানে উঠে আসছে; সমকালসহ বিভিন্ন সংবাদমাধ্যম তা নিয়মিত বিরতিতে তুলে ধরছে। স্বীকার করতে হবে, ঢাকা নগরী ও এর উপকণ্ঠজুড়ে মেট্রোরেলসহ বিভিন্ন মেগা ও মাঝারি উন্নয়ন কর্মকাণ্ড চলছে। আর ঢাকা ঘিরে ব্যাঙের ছাতার মতো গজিয়ে ওঠা ইটভাটার ধোঁয়ার 'ধ্রুপদি' দূষণ ছাড়াও বিভিন্ন শিল্পকারখানার বায়ুদূষণ রয়ে যাচ্ছে নজরদারি ও তদারকির বাইরে। পাশাপাশি বর্জ্য পোড়ানো কিংবা গাড়ির কালো ধোঁয়ার কথাও বলতে হবে। সেদিক থেকে আলোচ্য প্রতিবেদনটির ভাষ্য বিস্ময়কর নয়। কিন্তু যে কারণে বাড়তি উদ্বিগ্ন হওয়া প্রয়োজন তা হচ্ছে, গত বছরের তুলনায় এবার শীত মৌসুমে এই নগরীতে বায়ুদূষণ বেড়েছে অন্তত ১৯ শতাংশ। এতে যদিও জনস্বাস্থ্য ঝুঁকিতে পড়েছে; সর্বোচ্চ আদালতের নির্দেশনা সত্ত্বেও কর্তৃপক্ষ মহাকাব্যিক নীরবতা পালন করে যাচ্ছে।\nআমাদের প্রশ্ন, যে দেশের বাতাসে দূষণের উপাদান বিশ্ব স্বাস্থ্য সংস্থার সুপারিশ করা পরিমাণের চেয়ে ১৪ গুণ, সেখানে কর্তৃপক্ষ নীরব থাকে কীভাবে? এই নীরবতাকে অপরাধ হিসেবে সাব্যস্ত করলে অত্যুক্তি হতে পারে না। আমরা জানি, বায়ুদূষণের ক্ষেত্রে কিছু 'হট স্পট' তথা চরম দূষিত এলাকা থাকে, সাধারণত শিল্প এলাকাকে কেন্দ্র করে। কিন্তু ঢাকায় দেখা যাচ্ছে, আবাসিক থেকে বাণিজ্যিক, ঘিঞ্জি থেকে অভিজাত; সব এলাকাই বায়ুদূষণের হট স্পট। এমনকি ঢাকার উপকণ্ঠের মানিকগঞ্জ, গাজীপুর, নারায়ণগঞ্জ পর্যন্ত বিস্তৃত রয়েছে এমন চরম দূষিত এলাকা। আমরা আশঙ্কা করি, হাত-পা গুটিয়ে বসে থাকলেও দূষণের এই মানচিত্র বিস্তৃত হতেই থাকবে।\nমনে রাখতে হবে, এই চিত্র নিছক পরিসংখ্যান ও গবেষণার বিষয় নয়। কর্তৃপক্ষের নীরবতা কিংবা স্থবিরতা স্পষ্টতই নাগরিকের জন্য প্রাণঘাতী হতে বাধ্য। চিকিৎসা ও পরিবেশ বিশেষজ্ঞরা বরাবরই বলে আসছেন, বায়ুদূষণের জের ধরে নাগরিকদের ফুসফুস ছাড়াও অন্যান্য অঙ্গপ্রত্যঙ্গ রোগ ও ঝুঁকির মুখে পড়ছে। গত বছর সেপ্টেম্বরে প্রকাশিত শিকাগো ইউনিভার্সিটির এনার্জি পলিসি ইনস্টিটিউটের একটি গবেষণা উদ্ৃব্দত করে আলোচ্য প্রতিবেদনেও বলা হয়েছে, বায়ুদূষণের কারণে বাংলাদেশে মানুষের গড় আয়ু কমেছে প্রায় পাঁচ বছর চার মাস। স্বভাবতই ঢাকায় এই হার আরও বিপজ্জনক। আরও উদ্বেগজনক, বায়ুদূষণজনিত রোগে দেশে কত মানুষ আক্রান্ত হচ্ছে, তার সরকারি পরিসংখ্যানও নেই।\nএখানেই শেষ নয়। আমাদের মনে আছে, ঢাকার দুই সিটি করপোরেশনে 'কেইস' বা নির্মল বায়ু ও টেকসই পরিবেশ প্রকল্প বাস্তবায়নের ক্ষেত্রে কীভাবে 'বাতাস চুরি' ঘটেছিল। ২০১৯ সালের নভেম্বরে সমকালেই প্রকাশিত এক প্রতিবেদনে দেখা গিয়েছিল, বায়ুমান উন্নয়নের বদলে ওই অর্থ দিয়ে এমন কিছু প্রকল্প বাস্তবায়ন করা হয়েছিল, যার সঙ্গে বায়ুদূষণ রোধের সম্পর্ক সামান্য। যেমন ওই প্রকল্পের অর্থের ২৬ শতাংশ দিয়ে পরিবেশ অধিদপ্তরের নতুন ভবন নির্মাণের মাধ্যমে 'বায়ু নির্মল' করা হয়েছিল। আর প্রকল্পটির সিটি করপোরেশন থেকে বাস্তবায়িত অংশের দ্বিতীয় সর্বোচ্চ ব্যয় হয়েছে ট্রাফিক সিগন্যাল স্থাপন ও উন্নয়নে। বায়ু নির্মল করার সঙ্গে ট্রাফিক সিগন্যালের শোভা বর্ধনের সম্পর্ক কী? এমনকি খসড়া প্রস্তুত হওয়ার দুই বছর পরও পাস করা যায়নি 'নির্মল বায়ু আইন'। এর জবাব কে দেবে? এ যেন সর্বাঙ্গে ব্যথা, ওষুধ দেব কোথা?\nঅথচ শুধু প্রাকৃতিক পরিবেশ বিবেচনাতেই জলজ প্রতিবেশের ঢাকা নগরীর বায়ু নির্মল থাকার কথা ছিল। ঢাকার চারপাশে একাধিক নদীর বেষ্টনী ছাড়াও অভ্যন্তরে বিপুল জলাভূমি ও জালের মতো ছড়িয়ে থাকা খাল ছিল। এগুলো সচল ও সচ্ছল থাকলে ঢাকার ভূমির ওপর চাপ কমত এবং ধূলি নিয়ন্ত্রণে থাকত। এই যুক্তি অনেকে দিতে পারেন যে, উন্নত বিশ্বে যে মাত্রায় শিল্পায়ন হয়েছে, সেই তুলনায় আমাদের দেশে হয়নি। তাই বলে বায়ুদূষণ অবারিত রেখে স্বাস্থ্যঝুঁকি ক্রমাগত বাড়িয়েই চলব?\nবিষয় : ঢাকার বায়ুদূষণ সম্পাদকীয়


কিশোরগঞ্জে চলন্ত বাসে ধর্ষণের পর নার্সকে হত্যা\n০৭:০৫:৫২ সোমবার, ২৫ জানুয়ারী ২০২১\nবুধবার, ০৮ মে, ২০১৯, ১২:৩৩:০০\nকিশোরগঞ্জ : কিশোরগঞ্জে চলন্ত বাসে এক নার্সকে ধর্ষণের পর হত্যার অভিযোগ উঠেছে। এ ঘটনায় বাসের চালক ও হেলপারসহ পাঁচজনকে আটক করেছে পুলিশ। নিহত শাহিনুর আক্তার তানিয়া (২৩) কিশোরগঞ্জের কটিয়াদী উপজেলার লোহাজুড়ি ইউনিয়নের বাহেরচর গ্রামের কৃষক গিয়াস উদ্দিনের মেয়ে। তিনি ঢাকার ইবনে সিনা হাসপাতালের নার্স ছিলেন।\nপুলিশ ও স্থানীয় সূত্রে জানা গেছে, সোমবার সন্ধ্যার দিকে ঢাকার বিমানবন্দর স্টেশন থেকে তানিয়া স্বর্ণলতা পরিবহনের একটি বাসে ওঠেন। কিশোরগঞ্জের কটিয়াদী পর্যন্ত বাসটিতে ১৯ জন যাত্রী ছিলেন। এর মধ্যে কটিয়াদী বাসস্ট্যান্ডে ১৬ জন যাত্রী নেমে যান। তখন বাসটিতে তানিয়া ছাড়াও দুজন পুরুষ যাত্রী ছিলেন। বাসটি কটিয়াদী থেকে ছাড়ার পর অন্য দুটি স্টেশনে দুজন পুরুষ যাত্রীও নেমে যান। এরপরই ঘটনাটি ঘটে। পরিবারের সদস্যদের দাবি, তাকে ধর্ষণের পর শরীরে আঘাত ও শ্বাসরোধে হত্যা করা হয়েছে।\nময়নাতদন্তে ধর্ষণের আলামত : কিশোরগঞ্জে চলন্ত বাসে নার্স শাহিনুর আক্তার তানিয়াকে ধর্ষণের পর হত্যা করা হয়েছে। মরদেহের ময়নাতদন্তে এমনটিই আলামত মিলেছে বলে চিকিৎসক নিশ্চিত করেছেন। কিশোরগঞ্জ ২৫০ শয্যা জেনারেল হাসপাতালের পরিচালক ডা. রমজান মাহমুদ এ তথ্য জানিয়েছেন। গতকাল কিশোরগঞ্জ মর্গে ময়নাতদন্ত শেষে তানিয়ার মরদেহ পরিবারের সদস্যদের কাছে হস্তান্তর করা হয়।\nসাকিব আল হাসান নিয়ে নতুন এক খবর\nফেনীতে বিদেশ ফেরত স্বামীকে রেখে বাবার বাড়ি চলে গেলেন স্ত্রী!\nকরো'না সং'ক্র'মণ অধিক ঝুঁ'কি, দৌলতদিয়ার যৌ'নপল্লী বন্ধ\nকরো'নার মধ্যে মসজিদে গিয়ে নামাজ নিয়ে আজহারীর যা পরামর্শ\nকুরআন-সুন্নাহর আলোকে করোনা ভাইরাস থেকে বাঁচতে আল্লামা শফীর ৫ পরামর্শ


করোনার ছোবলে মানিকছড়ির ‘স্বপ্নের পাঠশালা’র দু’শতাধিক শিক্ষক পরিবারে নিরব কান্না! - parbattanews\nকরোনার ছোবলে মানিকছড়ির ‘স্বপ্নের পাঠশালা’র দু’শতাধিক শিক্ষক পরিবারে নিরব কান্না!\nশুক্রবার আগস্ট ২০, ২০২১\nআপডেট: ২০২১-০৮-২০ ১৫:১০:৪৭\nঅনুন্নত পার্বত্য জনপদ মানিকছড়ির একদল শিক্ষিত যুবক পড়ালেখা শেষে সরকারি কিংবা বেসরকারি চাকরির পিছনে না ঘুরে পিছিয়ে থাকা জনগোষ্ঠির মাঝে শিক্ষার আলো ছড়িয়ে দিতে নিজস্ব উদ্যোগে এলাকার নানা প্রান্তরে গড়ে তুলছিলেন প্রায় ২৫টি স্কুল-মাদরাসা। আর সেই ‘স্বপ্নের পাঠশালায়’ চাকরী নিয়েছিলেন এলাকার শিক্ষিত দুই শতাধিক যুবক/যুবতী। যাঁরা ধন, সম্পদ ও অট্টালিকার স্বপ্ন না দেখে, শুধু স্বপ্ন দেখেছিলেন জনপদে শিক্ষার আলো বিলিয়ে দেয়ার।\nবৈশ্বিক মহামারী আজ ওইসব স্বপ্নদ্রষ্টাদের ভাগ্য কেড়ে নিয়েছে! দীর্ঘ দেড় বছর ‘স্বপ্নের পাঠশালা’ বন্ধ থাকায় দু’শতাধিক কর্মরত শিক্ষক/কর্মচারীর বেতন-ভাতা সম্পূর্ণ বন্ধ! ফলে স্বপ্নদ্রষ্টাদের পরিবার-পরিজনে চলছে আজ নিরবকান্না! যা হয়তো কেউ কানে শোনে না। কিন্তু একজন শিক্ষক যখন ক্ষুধা নিবারণে শ্রমিক কিংবা ভাড়ায় চালিত মোটরসাইকেলে যাত্রী টানছে !\nসরজমিন প্রত্যক্ষকালে ও মানবেতর জীবন যাপনে থাকা শিক্ষক পরিবারে কথা বলে জানা গেছে, উপজেলা সদর ও শিক্ষাপ্রতিষ্ঠান বঞ্চিত বিভিন্ন গ্রামে প্রতিষ্ঠিত ১৫টি কিন্ডারগার্টেন, ৪টি নিম্ন মাধ্যমিক (ননএমপিও) বিদ্যালয় ও ৫টি মাদরাসায় (ননএমপিও) স্বপ্নের পাঠশালায়’ কর্মরত প্রায় দু’শতাধিক শিক্ষক-কর্মচারীর জীবন ‘করোনার ভয়াল থাবায় এখন লন্ডভন্ড! টানা দেড় বছর প্রতিষ্ঠান বন্ধ থাকায় কর্মরতরা চাকরী হারিয়ে ক্ষেত-খামার ও মোটরযানে শ্রম বিনিময়ে বেঁচে থাকার শেষ চেষ্টা করছে! আর পরিবার-পরিজনে চলছে মানবেতর জীবন-যাপন! ‘করোনার মহামারীতে ওদের স্বপ্ন ভেঙ্গে চুরমার! সব যেন অংকুরেই বিনাশ!\n২০২০ সালের ৮ মার্চ দেশে প্রথম করোনার ছোবল দেখা দিলে ১৭ মার্চ থেকে বন্ধ হয়ে যায় সকল শিক্ষাপ্রতিষ্ঠান। থমকে যায় তাদের কর্মযজ্ঞ! পরিবার-পরিজন ও ছেলে-মেয়ে নিয়ে পরিকল্পিত সংসারে দেখা দেয় অভাব, অনটন। ফলে উপজেলার দুই শিক্ষক-শিক্ষিকা ও কর্মচারী একেবারেই বেকারত্ব বরণ করেন! ফলে বেঁচে থাকার শেষ সম্বল হিসেবে কেউ শ্রমিক, কেউ প্রান্তিক কৃষক, কেউ ভাড়ায় চালিত মোটরযানে যাত্রী পরিবহন করে অমানবিক জীবন-যাপন করছেন।\nএ প্রসঙ্গে গিরিকলি কিন্ডার গার্টেন এর সহকারী শিক্ষক মো. এমাদুল হক বলেন, অনেক আশা নিয়ে জনপদে শিক্ষার আলো ছড়িয়ে দিতে অল্প বেতনে আন্তরিকতার সহিত শিক্ষকতা করছিলাম। ভাবছিলাম আমার(শিক্ষকের) আলোতে সমাজ একদিন আলোকিত হলে, জনপদে বেকারত্ব থাকবে না। কিন্তু আজ নিজেই বেকার! পরিবারে ছেলে-মেয়ে ও স্ত্রীকে বাঁচিয়ে রাখতে এখন শ্রম বিনিময়ে খাদ্যের সন্ধান করছি! মাদরাসার শিক্ষক মো. ফারুক হোসেন বলেন, করোনায় আমাদের সব কেড়ে নিয়েছে। দেড় বছর প্রতিষ্ঠান বন্ধ,বেতন বন্ধ, আমরা (শিক্ষক)খাই কী? কেউই খোঁজ নেয়নি। গত বছর জেলা প্রশাসকের পক্ষ থেকে ১,০০০ টাকা হারে প্রণোদনা পেয়েছিলাম । এই বছর কিছুই পাইনি!\nগাড়ীটানা নিন্ম মাধ্যমিক বিদ্যালয়ের প্রধান শিক্ষক মোঃ হুমায়ন কবীর আজকের পত্রিকাকে জানান, বৈশ্বিক মহামারী করোনায় ননএমপিও শিক্ষকদের সব কেড়ে নিয়েছে! ভাবতে অভাগ লাগে পাঠশালার নায়করা আজ রাস্তা ও ক্ষেত-খামারের শ্রমিক! প্রধানমন্ত্রী শেখ হাসিনা ননএমপিও শিক্ষক-কর্মচারীদের বাস্তবতা চিন্তা করলে আমরা এই দুর্বিসহ জীবন থেকে স্বস্তি পেতাম। কালাপানি মাদরাসার সভাপতি ডা.মো. রমজান আলী আজকের পত্রিকাকে বলেন, ননএমপিও শিক্ষক/কর্মচারীরা এমনিতেই ৩/৪ হাজার টাকা বেতনে চাকরী করেন। টানা দেড় বছর প্রতিষ্ঠান বন্ধ থাকায় শিক্ষার্থী থেকে প্রতিষ্ঠানে আয় নেই। ফলে শিক্ষকদের বেতনও নেই।\nউপজেলা নির্বাহী কর্মকর্তা (ইউএনও) তামান্না মাহমুদ জানান, বৈশ্বিক মহামারী করোনায় কর্মহীন ননএমপিও প্রায় দেড়শ শিক্ষক-কর্মচারীকে করোনার প্রথম ধাপে জেলা প্রশাসকের বরাদ্দ থেকে গত বছর গড়ে ১ হাজার টাকা হারে প্রণোদনা দেওয়া হয়েছিল। এছাড়া সংশ্লিষ্ট ইউপি’র মাধ্যমে জনপদে কর্মহীন সকল পরিবারে খাদ্য ও নগদ সহায়তা বিতরণ করা হয়েছে।\nPrevious PostPrevious কক্সবাজারে করোনা আক্রান্ত হয়ে বিদেশি নাগরিকের মৃত্যু\nNext PostNext মাটিরাঙায় সড়ক দুর্ঘটনায় ইউপি চেয়ারম্যান আহত\nকেন্দ্রের বাইরে দীর্ঘ লাইন, ভেতরে নৌকার..


ভয়াবহ করোনা! ফের সাহায্যে এগিয়ে এলেন অক্ষয় কুমার, দিলেন ১ কোটি - THE WALL\nদ্য ওয়াল ব্যুরো: দেশ জুড়ে করোনা পরিস্থিতির হাহাকারের মাঝে এবার সাহায্যের হাত বাড়িয়ে দিলেন অক্ষয় কুমার। বলিউডে নানা মানবিক পদক্ষেপের জন্য পরিচিত তিনি। এই আকালে করোনা রোগীদের সাহায্যের জন্য এবার এক স্বেচ্ছাসেবী সংস্থায় মোটা অঙ্কের টাকা দান করলেন অভিনেতা।\nজানা গেছে, দিল্লিতে প্রাক্তন ক্রিকেটার তথা বিজেপি নেতা গৌতম গম্ভীরের এনজিও-তে করোনা আক্রান্ত রোগীদের চিকিৎসার জন্য এক কোটি টাকা দিয়েছেন অক্ষয় কুমার। শুধু রোগীদের জন্যেই নয়, এই অতিমারী আবহে যাঁরা যাঁরা আর্থিকভাবে ক্ষতিগ্রস্ত হয়েছেন, তাঁদের সকলকেই সাহায্য করবে অক্ষয় কুমারের এই অনুদান। দুঃসময়ে প্রিয় অভিনেতার এহেন উদ্যোগকে কুর্নিশ জানিয়েছেন তাঁর ভক্তরা।\nশনিবার অক্ষয় কুমারের এই মানবিক উদ্যোগের কথা জানিয়ে সোশ্যাল মিডিয়ায় পোস্ট করেছেন গৌতম গম্ভীর। নিজের টুইটার হ্যান্ডেল থেকে তিনি লিখেছেন, “এই অন্ধকার সময়ে প্রত্যেকটা সাহায্য এক একটা আশার আলো নিয়ে আসে। গৌতম গম্ভীর ফাউন্ডেশনে ১ কোটি টাকা দেওয়ার জন্য অক্ষয় কুমারকে অনেক ধন্যবাদ।” এই টাকা অভাবী মানুষের ওষুধ, খাবার প্রভৃতি জোগাতে কাজে লাগবে বলেও জানিয়েছেন ভারতীয় ক্রিকেট দলের প্রাক্তন তারকা।\nগম্ভীরের টুইটের জবাবও দিয়েছেন অক্ষয়। তিনি লিখেছেন, “এটা খুবই কঠিন সময়। আমি খুশি এটা ভেবে যে আমি কিছু সাহায্য করতে পেরেছি। এই কঠিন সময় থেকে আমরা সবাই ঠিক উঠে দাঁড়াব, সেই আশা রাখি। ভাল থাকুন।”\nউল্লেখ্য, গত বছর করোনা বিপর্যয়ের সময়েও অনুদান দিয়েছিলেন অক্ষয় কুমার। প্রধানমন্ত্রী নরেন্দ্র মোদী সেসময় যে রিলিফ ফান্ডের ব্যবস্থা করেছিলেন, তাতে অক্ষয় কুমার দিয়েছিলেন ২৫ লক্ষ টাকা। সেসময় দানের কথা নিজেই সোশ্যাল মিডিয়ায় জানিয়েছিলেন তিনি।\nakshay kumarCOVID-19delhidonationgautam gambhir foundation\nশ্বাসবায়ুর অভাবে ধুঁকছে দিল্লি! অক্সিজেনের লঙ্গরখানা খুলল গুরুদ্বার\n‘পজিটিভ থাকা, হাসি, ব্যায়াম, ভারসাম্যযুক্ত ডায়েট’, করোনা-জয়ী ১০৪ বছরের স্বাধীনতা যোদ্ধার নিদান


হল প্রভোস্টের পদত্যাগ, হলের সমস্যা সমাধান এবং ছাত্রীবান্ধব হল প্রভোস্ট নিয়োগের দাবিতে টানা দ্বিতীয় দিনের মতো আন্দোলন করেছেন শাহজালাল বিজ্ঞান ও প্রযুক্তি বিশ্ববিদ্যালয়ের বেগম সিরাজুন্নেসা চৌধুরী ছাত্রী হলের শিক্ষার্থীরা। দাবি না মানায় হল প্রভোস্টের কক্ষে তালা দেওয়াসহ দাবি মেনে নিতে ২৪ ঘণ্টার আলটিমেটাম দিয়েছেন শিক্ষার্থীরা। দাবি মেনে না নিলে আবারো আন্দোলনের হুঁশিয়ারি দেন তারা। এর আগে বৃহস্পতিবার রাতে বিভিন্ন সমস্যা নিয়ে হল প্রভোস্টকে ফোন দিলে শিক্ষার্থীদের সঙ্গে কথাবার্তার একপর্যায়ে এত রাতে আসতে পারব না— ‘বের হয়ে গেলে বের হয়ে যাও, কোথায় যাবা তোমরা? আমার ঠেকা পড়ে নাই’ আন্দোলনরত শিক্ষার্থীদের এমন মন্তব্য করেন বেগম সিরাজুন্নেসা চৌধুরী ছাত্রী হলের প্রভোস্ট সহযোগী অধ্যাপক জাফরিন আহমেদ। এরপর প্রভোস্টের পদত্যাগ, আবাসিক ছাত্রী হলের বিভিন্ন সমস্যা এবং বিভিন্ন দাবিতে ৯টা থেকে রাত আড়াইটা পর্যন্ত টানা পাঁচ ঘণ্টা বিক্ষোভ করেন হলের আবাসিক শিক্ষার্থীরা। দাবি আদায়ে রাত ১২টা থেকে উপাচার্যের বাসভবনের সামনে অবস্থান নেন তারা। এরপর রাত আড়াইটায় উপাচার্যের আশ্বাসে হলে ফিরেন শিক্ষার্থীরা। শিক্ষার্থীরা অভিযোগ করে বলেন, আমরা বিভিন্ন দাবিতে হল প্রভোস্টকে ফোন দিলে তিনি বলেন ‘বের হয়ে গেলে বের হয়ে যাও, কোথায় যাবা তোমরা? আমার ঠেকা পড়ে নাই।’ শিক্ষার্থীরা বিষয়টি জরুরি উল্লেখ করলে তিনি বলেন, ‘কিসের জরুরি? কেউ তো আর মারা যায় নাই’। শিক্ষার্থীরা বলেন, হল প্রভোস্টরা প্রায় সময়ই আমাদের সিট ক্যান্সেল করে দেওয়ার ভয় দেখান। তারা প্রায় সময়ই শিক্ষার্থীদের সঙ্গে খারাপ ব্যবহার করেন। হল প্রভোস্টরা শিক্ষার্থীদের প্রায় সময়ই বলেন, ‘আমরা শিক্ষার্থীদের দয়া করে থাকতে দিয়েছি এটাই বেশি’। এরপর শুক্রবার বেলা ১১টায় উপাচার্য অধ্যাপক ফরিদ উদ্দিন আহমেদের সঙ্গে সাক্ষাৎ করে শিক্ষার্থীদের একটি প্রতিনিধি দল। এ সময় শিক্ষার্থীদের সব দাবি মেনে নিয়ে তা বাস্তবায়নে এক মাসের সময় চান উপাচার্য। এরপর শিক্ষার্থীরা উপাচার্যের এক মাস সময় না মেনে নিয়ে উপাচার্যের ভবনের সামনে অবস্থান করে হল প্রভোস্টের পদত্যাগ দাবি করেন। এ সময় তারা তিন দফা দাবি তুলে ধরেন। দাবিগুলো হলো- দায়িত্বহীন প্রভোস্ট কমিটিকে পদত্যাগ করতে হবে, অবিলম্বে হলের যাবতীয় অব্যবস্থাপনা নির্মূল করতে হবে এবং সুস্থ স্বাভাবিক পরিবেশ নিশ্চিত করতে হবে ও অবিলম্বে ছাত্রীবান্ধব এবং দায়িত্বশীল প্রভোস্ট কমিটি নিয়োগ দিতে হবে। শনিবার সন্ধ্যা ৭টার মধ্যে দাবিগুলো মেনে না নিলে আবার আন্দোলনের হুঁশিয়ারি দেন তারা। এ বিষয়ে উপাচার্য অধ্যাপক ফরিদ উদ্দিন আহমেদ বলেন, শিক্ষার্থীদের কথা দিয়েছি, আমরা তাদের দাবিগুলো পূরণ করব। তারা হলে যেসব সমস্যার সম্মুখীন হচ্ছে সেসব সমস্যা আমরা সমাধানের চেষ্টা করব। সেজন্য আমরা কিছু সময় চেয়েছি। | দৈনিক গণঅধিকার\nপ্রকাশিত : 07:30 PM, 14 January 2022 Friday


ফেব্রুয়ারি 4, 2019 সেরা ফরেক্স কর্পোরেট অ্যাকাউন্ট লেখক মৌমি প্রভুপাদ 33842 দর্শকরা\nনিউইয়র্ক স্টক মার্কেটের কথা চিন্তা করলে দেখা যায়, সেখানে স্টকের সংখ্যা সাড়ে ৪ হাজার। এত স্টকের ওপর নজর রাখা এবং সেগুলো নিয়ে সমীক্ষা চালিয়ে কতটা ঝামেলার কাজ, তা সহজেই অনুমেয়। ফরেক্স মার্কেটেও রয়েছে কয়েক ডজন কারেন্সি পেয়ার, কিন্তু বেশি লেনদেন হয়ে থাকে প্রধান কারেন্সি পেয়ারগুলোর মধ্যে। তাই ৪-৫টি প্রধান কারেন্সি পেয়ারের দিকে নজর রাখার ব্যাপারটা খুব যে কঠিন তা কিন্তু নয়। আসুন দেখা যাক, ফরেক্সের সাথে স্টক মার্কেটের পার্থক্য। মার্কিন সরকারের সাম্প্রতিক বাইনারি বিকল্প রিভিউ ট্রেডিং পদক্ষেপের ফলে চীন-মার্কিন সামরিক সম্পর্ক এবং তাইওয়ান প্রণালী অঞ্চলের শান্তি ও স্থিতিশীলতাও মারাত্মকভাবে ক্ষতিগ্রস্ত হচ্ছে বলে জানিয়েছে চীন। তাইওয়ানের সঙ্গে প্রতিরক্ষা চুক্তি নিয়ে মার্কিন সরকারকে সরাসরি হুমকিও দিয়ে দিল দেশটি। আগুন নিয়ে না খেলতে যুক্তরাষ্ট্রেকে আহ্বান জানায় তারা।\nবুদ্ধিমান শহর "আগুন", হল ইন্টারনেটের ব্যবহার এবং সহায়ক সিদ্ধান্ত গ্রহণ, সিমুলেশন ব্যায়াম, সর্বশেষ প্রযুক্তি যেমন3ডি মডেলিং, বড় ডেটা ক্লাউড কম্পিউটিং প্ল্যাটফর্মের সাথে সহযোগিতা করা, এবং বুদ্ধিমান অগ্নি বিপদাশঙ্কা এবং অন্যান্য পেশাদার অ্যাপ্লিকেশন, পুরো শহরের অগ্নি সুরক্ষা ব্যবস্থা "সংবেদনশীল" স্মার্ট, জ্ঞান বেস, ডিজিটাল শহরের অগ্নি তথ্য পরিষেবা উপলব্ধি, সংযোগ, জ্ঞান জ্ঞান শহর অ্যাপ্লিকেশন আর্কিটেকচারের একটি গুরুত্বপূর্ণ অংশ। ধারণা এই যে, যদি আপনি মিশুক এবং খোলা ব্যক্তি, যিনি কিভাবে কোন সামান্য জিনিস বিক্রি করতে জানেন এবং Talanov বিশ্বাসের হয়েছে হয়, তাহলে আপনি নেটওয়ার্ক মার্কেটিং এ আপনার হাত চেষ্টা করা উচিত। আপনি যারা কিনতে বা আপনার পণ্য বিক্রি করতে চান বিক্রি করা হবে খুঁজে বের করতে হবে। পণ্য আপনি বিক্রি শতকরা ছাড়াও, আপনি পণ্য যে মানুষ আকৃষ্ট একটি ছোট শতাংশ আপনি উপলব্ধি পাবেন।\nজি স্টুডিও: ১১-১৫ আন্ডারডগ (অ্যালেক্স ন্যুবার্গার, টেলর মমসেন), ১২-৫০ বাইনারি বিকল্প রিভিউ ট্রেডিং কার্স অব দ্য গোল্ডেন ফ্লাওয়ার (ইউন-ফ্যাট চাও), ৩-২০ জাথুরা : আ স্পেস অ্যাডভেঞ্চার (জশ হাচারসন, ক্রিস্টেন স্টুয়ার্ট), ৫-১৫ জাজ ড্রেড (সিলভেস্টার স্ট্যালন, ডায়ান লেন), ৭-১০ জিআইজো : দ্য রাইজ অব কোবরা (শ্যানিং টাটুম, সিয়েনা মিলার), ৯-৩০ জিআইজো : রিটালিয়েশন (ডোয়াইন জনসন, ব্রুস উইলিস) উদাহরণস্বরূপ, যখন কেবল বাতিটি কাজ করে তখনই এটি ক্রোম শিনের সাথে সুন্দর নীল-লাল রঙে থাকে। অ্যানিমেটেড ভক্ত উপর শিলালিপি এখন পুরোপুরি কোনো কোণে যে কোনো দূরত্ব থেকে পড়া হয়।\nএখন প্রশ্ন করতে পারেন, ২/৩ লাখ টাকা খরচ করে কি আদৌ ইনকাম হবে? উত্তর: হ্যা অবশ্যই হবে। ১ দিনে এই কনফিগারেশনের কম্পিউটার থেকে আপনি ১৬/১৮ ডলার পেতে পারেন।\nএই ধাপ অনুসরণ না করলে ডাওনলোড করতে পারবেন না।।\n2019 সালে মেশিনে বিনিয়োগ না করে দ্রুত বিটকয়েনগুলি এবং অনেকগুলি উপার্জন করতে, আপনাকে অবশ্যই খুব সাবধানে এবং সাবধানে উপার্জনগুলির জন্য পোর্টালগুলি নির্বাচন করতে হবে। এই সময় সংরক্ষণ এবং সঞ্চালিত কর্ম থেকে অত্যন্ত কার্যকর আয় পেতে সাহায্য করবে। ভুল এড়ানোর জন্য, আপনাকে মনোযোগ দিতে হবে। দাসত্ব বলেছেন: হুমমম.. চিন্তা করবো. সবাইতো বলতেসে সামু মন্দের ভালো বিএনপির জন্য আমুর তুলনায়\nচতুর্থ উপজেলা নির্বাচনে পঞ্চম ধাপে শুক্রবার মধ্যরাত থেকে ৭৪টি উপজেলায় মাঠে নামছে সেনা সদস্যরা। নির্বাচনের ২ দিন আগে থেকে শুরু করে নির্বাচনের পরের ২ দিন পর্যন্ত মোট ৫ দিন সেনা সদস্যরা মাঠে থাকবে। একটি) কলামের নাম এবং লাইন নম্বর উল্লেখ করে।\nআপনি যদি এই সব সম্পর্কে শিখতে প্রস্তুত হন এবং শুধুমাত্র না, তবে আরামদায়কভাবে বসুন এবং নিবন্ধটি পড়তে থাকুন! এম.এ মান্নান বলেন, বিএসইসির কার্যক্রমে সরকার সন্তুষ্ট। এখন আর আগের মত বদনাম নেই। এটি সম্ভব হয়েছে বিএসইসির কর্মকর্তাদের দূরদর্শী চিন্তার কারণে। পুঁজিবাজারের উন্নয়নে সরকার বিএসইসিকে যে ক্ষমতা দিয়েছে তার সবটুক ব্যবহার করতে পারেন। বাইনারি বিকল্প রিভিউ ট্রেডিং সব বিষয়ে আমাদের কাছে আসার প্রয়োজন নেই।\nমাত্র ১০ ভাগ লোক আছে যারা এই বিষয়গুলোকে গুরুত্ব দেয় এবং এরাই আসলে সফল হতে পারে। আপনি যদি এসবে একটু মনযোগী হন তাহলে হয়ত এই ১০ ভাগের মধ্যে আপনিও থাকতে পারবেন। তীব্র পর্যায়ে তীব্র এবং দীর্ঘস্থায়ী dysentery।\nআপনি ব্যবসায়ী শুরু হয়, তখন আপনার প্রধান চ্যালেঞ্জ একটি বাণিজ্য ও ব্রেকআউট ট্রেড বাতলান হবে এই কারণে জন্য আদর্শ. এটা বৈদেশিক মুদ্রার ব্রেকআউট কৌশল সঙ্গে ট্রেডিং, যখন আপনি সবর যে অত্যন্ত গুরুত্বপূর্ণ. সেখানে মূল্য আউট একটি বিরতি এবং শ্রেষ্ঠ কৌশল মূল্য আয় ব্রেকআউট আন্দোলন লাইন পরীক্ষা শুধুমাত্র যখন ট্রেড করতে হবে শুধুমাত্র যখন আপনি পরিকল্পনা ও বাণিজ্য অনুযায়ী সরানো তা নিশ্চিত করুন. তিনি বলেন, ঐ শিশুদের সবাই নিরাপদ রয়েছে এবং পুলিশ তাদের পরিবারের সঙ্গে কথা বলেছে। পুলিশের কর্মকর্তারা জানান, এ ধরণের ছবি শেয়ার করার ঘটনা বাইনারি বিকল্প রিভিউ ট্রেডিং বাড়ছে এবং বাচ্চারা অনলাইনে কী করছে সে বিষয়ে সতর্ক থাকার জন্য বাবা-মায়েদের সতর্ক করা হচ্ছে।


কায়রোর ঐতিহ্যবাহী দুর্গ-মসজিদের গম্বুজ ও মিনার। – Pabna Report 24\nধর্মপাতা: প্রায় এক হাজার বছর আগে মিসরের ‘তুলুনিয়া রাজ্য’র প্রতিষ্ঠাতা ইবনে তুলুন কায়রোতে একটি পাথুরে পাহাড়ে দাঁড়িয়ে ঘোষণা দেন ,আমি এমন একটি মসজিদ নির্মাণ করতে চাই, যা মিসরের মতো দেশ পুড়ে ছাই হয়ে গেলেও তা অটল থাকবে। আর বন্যায় প্লাবিত হলেও ঠায় টিকে থাকবে।\nতার সিদ্ধান্ত অনুযায়ী ৮৭৬ খ্রিস্টাব্দে তিনি ‘ইবনে তুলুন মসজিদ’ নির্মাণ করেন। তৎকালীন ইসলামি রাষ্ট্র মিসরের কায়রোতে ‘আমর ইবনে আস’ ও ‘আসকার’ মসজিদের পর এটিই ছিল আয়তন ও গঠনপ্রক্রিয়ার দিক থেকে সবচেয়ে বড় মসজিদ। স্কয়ারাকারে তৈরী মসজিদটির আয়তন ২৫ হাজার বর্গমিটার।\nমিসরীয় একটি পৌরাণিক সংগঠনের তথ্যানুসারে, নুহ (আ.) এর যুগে মহাপ্রলয়ের পর তার নৌকা এ পাহাড়ের পাদদেশে এসে ভিড়ে। অন্যদিকে অন্যান্য ইসলামি গবেষকরা বলেন, নৌকাটি পূর্ব তুরস্কের দক্ষিণে একটি স্থানে ঠেকেছিল।\nদৃষ্টিনন্দন এই মসজিদটি পাহাড়ের চূড়ায় অবস্থান করায় এর বেশ কিছু বৈশিষ্ট্য ও সুবিধা রয়েছে। এখান থেকে দর্শনার্থীরা কায়রোর বেশকিছু পর্যটন এলাকা ও প্রতœতাত্ত্বিক স্থান দর্শন করতে পারে। সুলতান সালাহউদ্দিন আইয়ুবির দুর্গ, কায়রো টাওয়ার, জামেয়া আজহার গার্ডেন ও মসজিদ, রিফায়ি ও সুলতান হাসান মসজিদ ইত্যাদি অনায়াসে দেখা যায়।\nইবনে তুলুন নামে এই মসজিদটি তারকা খচিত নকশা ও নির্মাণশৈলিতে অনেকটা প্রাচীনযুগের অন্যসব মসজিদের মতোই। মসজিদের মধ্যখানে একটি বড়সড় আঙিনা রয়েছে। চারপাশের ছায়ানিবিড় শামিয়ানা যেটিকে ঘিরে রেখেছে। তখনকার সময়ে পাঠদান, নামাজ আদায় ও অন্যান্য আলাপ-আলোচনার জন্য এগুলো বানানো হয়েছিল।\nগভর্নর ইবনে তুলুনের আকাক্সক্ষা অনুযায়ী মসজিদটি তিনটি বিশেষ নির্মাণশৈলীতে তৈরী করা হয়। বিশেষত নীল নদের প্লাবন যেন দুর্গ-মসজিদটি স্পর্শ করতে না পারে এবং শত্রু পক্ষের দেয়া লেলিহান আগুনও যেন তার ঐতিহ্য, আভিজাত্যকে চিড় ধরাতে না পারে; সে জন্য বিশেষ শৈল্পিকতা ও পদ্ধতিতে তা নির্মাণ করা হয়েছে।\nপ্রতœতাত্ত্বিকদের তথ্যানুসারে মসজিদটিতে মোট ৪২টি দরজা রয়েছে। ভেতরের ১৯ টি দরজার প্রতিটি দৈর্ঘ্য ও প্রস্থে প্রায় ৬ মিটার। প্রতিটি দরজা লোহা-অঙ্কিত কাঠ দিয়ে তৈরী।\nকথিত আছে, ‘সাইয়েদা নাফিসা’ হলেন ইসলামের চতুর্থ খলিফা হযরত আলী (রা.) এর নাতনী। বাকি মেহরাবগুলো ইসলামি শাসনামলে বিভিন্ন সময়ে বানানো।\nমিসরে ইবনে তুলুনই সর্বপ্রথম ঘুরানো-পেঁচানো আজানঘরের বানান। অর্থাৎ সিঁড়িধার ঘুরিয়ে-পেঁচিয়ে ওপরের দিকে নির্মাণ করা হয়েছে। চল্লিশ মিটার দৈর্ঘ্যরে আজানঘরটির পাদদেশ বর্গাকার হলেও ওপরের অংশটি গোলাকার। পর্যটকরা এর ওপরে চড়তে হলে তিনশো ষাটটি সিঁড়ি গুনতে হয়। সিঁড়িগুলোর উপরে রয়েছে একটি ছোট্ট দৃষ্টিনন্দন গম্বুজ।\nমিসরীয় ৫ পাউন্ড মানের কাগুজে মুদ্রায় ‘ইবনে তুলুন মসজিদ’র ছবি রয়েছে। যা মসজিদটির ঐতিহ্য, রূপ-বৈশিষ্ট্য ও গুরুত্ব বোঝায়। ১১৭৭ খ্রিস্টাব্দে ইবনে তুলুন মসজিদের প্রথম পূণনির্মাণ করা হয়। ২০০৫ সর্বশেষ সংস্করণ ও সৌন্দর্যবর্ধনের কাজ করা হয়। কায়রোর প্রতœতাত্বিক প্রকল্পের তত্ত্বাবধানে বারো মিলিয়ন পাউন্ড ব্যয়ে এটির সংস্কারকাজ সম্পন্ন হয়।\n← বিশ্বের ব্যয়বহুল বিয়ে\nপাকশী হার্ডিঞ্জ ব্রিজে চলন্ত ট্রেনের ছাদ থেকে পড়ে নিহত ৩ : আহত ৫ →


Union Budget 2020: Nirmala Sitharam fallesn sick while giving her 162 minutes of long speech - Anandabazar\nUnion Budget 2020: Nirmala Sitharam fallesn sick while giving her 162 minutes of long speech\n২ ফেব্রুয়ারি, ২০২০, ০৩:৩৮:১৭\nশেষ আপডেট: ২ ফেব্রুয়ারি, ২০২০, ০৩:৪৯:৩৫\n১৬২ মিনিট! বক্তৃতা দিতে গিয়ে অসুস্থ নির্মলা\nগত বছর তিনিই রেকর্ড গড়েছিলেন। আজ সেই রেকর্ডকে নিজেই ছাপিয়ে গেলেন কেন্দ্রীয় অর্থমন্ত্রী নির্মলা সীতারামন। সংসদের ইতিহাস বলছে, এখনও পর্যন্ত দীর্ঘতম বাজেট বক্তৃতার নজিরটি গড়েছিলেন নির্মলা, গত বছর দু’ঘণ্টা ১৭ মিনিট বক্তৃতা দিয়ে। এ বার সেটি ছাপিয়ে দু’ঘণ্টা ৪২ মিনিট বক্তৃতা দিয়েছেন তিনি। তবে এই দীর্ঘ কথনের ধাক্কায় লিখিত বক্তৃতার শেষ পাতা পর্যন্ত পৌঁছাতে পারেননি অর্থমন্ত্রী। তার আগেই অসুস্থ বোধ করায় বসে পড়তে দেখা যায় তাঁকে। প্রাথমিক চিকিৎসার পরে চাঙ্গা হন।\nআজ রাজধানী গুলজার নির্মলার বক্তৃতার দৈর্ঘ্য নিয়েই! বিরোধীদের টিপ্পনী, লোকসভা কক্ষে হাই-তোলার প্রতিযোগিতা, মন্ত্রিসভার সতীর্থদের আড়ালে সমালোচনা আর শেষ পর্যন্ত খোদ অর্থমন্ত্রীরই অসুস্থ হয়ে পড়া— এই আলোচনায় আরও হাওয়া জুগিয়েছে। সংসদীয় ইতিহাস বলছে, এনডিএ আমলে কেন্দ্রীয় অর্থমন্ত্রী যশোবন্ত সিংহের বক্তৃতা (দু’ঘণ্টা ১৫ মিনিট) ছিল সে পর্যন্ত দীর্ঘতম। গত বছর তাকে ছাপিয়ে যায় নির্মলারই বক্তৃতা। ২০১৪ সালে প্রয়াত কেন্দ্রীয় অর্থমন্ত্রী অরুণ জেটলি বলেছিলেন দু’ঘণ্টা দশ মিনিট। ১৯৯১ সালে তৎকালীন অর্থমন্ত্রী মনমোহন সিংহের প্রখ্যাত বক্তৃতাও দীর্ঘ বাজেট বক্তৃতাগুলির তালিকায় পড়ে। কিন্তু সেই মনমোহনকেও যেন বিভ্রান্ত দেখাল। বাজেট পেশ করার পরে প্রত্যেক বছরই দু’কথা বলে সংসদ ছাড়েন তিনি। কিন্তু এ বার প্রতিক্রিয়া জানতে চাওয়ায় মনমোহন বললেন, ‘‘এত দীর্ঘ বাজেট! সবটা ভাল করে হজম করতে সময় লাগবে!’’\nআজ বক্তৃতার প্রথম দু’ঘণ্টা তেত্রিশ মিনিট নির্জলা চালিয়ে গিয়েছেন নির্মলা। পাশ থেকে তাঁর সতীর্থরা জল খেতে অনুরোধ করলেও তিনি জানান, সমস্যা নেই। দু’ঘণ্টা চৌত্রিশ মিনিটের মাথায় প্রথম জল খেতে দেখা যায় তাঁকে। তিন মিনিটের মাথায় আবার জল আসে। পাশ থেকে রাজনাথ সিংহ তাঁকে বসে পড়তে বলেন। কিন্তু তখনও নির্মলা জানান যে, আর মাত্র কয়েক পাতা রয়েছে। তিনি সামলে দিতে পারবেন। নিতিন গডকড়ীকে দেখা যায় তাঁকে একটি স্ট্রেপসিল-জাতীয় ট্যাবলেট দিতে। কিন্তু এর পরেই অসুস্থ বোধ করায় স্পিকারের অনুমতি নিয়ে বসে পড়েন নির্মলা। বিরোধী বেঞ্চ থেকে দৌড়ে আসেন কাকলি ঘোষ দস্তিদার। তাঁকে স্পিকার ফিরে যেতে বললে তিনি জানান যে শুধু সাংসদ নন, তিনি ডাক্তারও! পরে কাকলি জানান, ‘‘একটানা অনেকক্ষণ দাঁড়িয়ে থাকলে রক্ত পায়ে নেমে আসে। মাথায় রক্তচলাচল কম হতে থাকে। সে কারণেই অসুস্থ হয়ে পড়েন নির্মলা।’’ গ্যালারিতে বসা তাঁর কন্যা ভাঙ্গময়ী পরাকলাকে বেশ কয়েক বার বাইরে উঠে আসতে দেখা যায়। পরে তিনি নীচে মায়ের ঘরে চলে যান। কিছু ক্ষণ বিশ্রাম নিয়ে ফের বাজেট পেশ করে যান অর্থমন্ত্রী।\nবক্তৃতার এই দৈর্ঘ্যের জন্য অন্যতম দায়ী ব্যক্তিটি এক বঙ্গসন্তান! তিনি মন্ত্রকের অর্থনীতি বিষয়ক সচিব অতনু চক্রবর্তী। পরে সাংবাদিক সম্মেলনে নির্মলাই বলেন, ‘‘মানছি যে বক্তৃতাটি অত্যন্ত লম্বা ছিল। আমি সচিবকে বলেওছি যে এত লম্বা কেন লিখেছেন!’’ পাশাপাশি অবশ্য তিনি এ কথাও বলেন যে, যুবসম্প্রদায়ের কর্মসংস্থান কী ভাবে হতে পারে তার বিশদ উল্লেখ ছিল বলেই বক্তৃতা দীর্ঘ হয়েছে। বিরোধীদের অবশ্য বক্তব্য, বাজেটে সারবত্তা কিছু ছিল না বলেই তা আড়াল করতে এত বেশি কথা বলতে হয়েছে। রাহুল গাঁধীর কথায়, ‘‘সংসদীয় ইতিহাসের সম্ভবত দীর্ঘতম বাজেট বক্তৃতা। কিন্তু ফাঁপা।’’ মোদী সরকারের এক প্রমীলা মন্ত্রীর মতে, এত লম্বা বক্তৃতা কোনও মহিলা মন্ত্রীকে দিতে দেওয়া উচিত হয়নি। এত দাঁড়িয়ে থাকা শারীরিক ভাবে সমস্যা তৈরি করতে পারে মহিলাদের। কিন্তু পাশাপাশি এ কথাও তিনি বলছেন, একটু বুদ্ধি খরচ করে মাঝের কয়েক পাতা বাদ দিয়ে এগোতে পারতেন নির্মলা। তা হলে অন্তত বক্তৃতাটি শেষ করতে পারতেন তিনি। বাজেট বক্তৃতা দিতে দিতে অসুস্থ হয়ে পড়ে তা শেষ না করতে পারাও নজিরবিহীন বলেই জানাচ্ছে রাজনৈতিক শিবির। এর আগে অরুন জেটলি অসুস্থ বোধ করায় স্পিকারের অনুমতি নিয়ে বসেই বাকিটা শেষ করেছিলেন।